تەندروستی پێشنیارێکی بۆ درێژکردنەوەی قەدەغەی هاتوچۆ ڕاگەیاند\n2 رۆژ پێش ئێستا 248 جار خوێنراوەتەوە\nبه‌ڕێوه‌به‌ری گشتی ته‌ندروستی سلێمانی رایگه‌یاند، پێشنیازیان كردووه قه‌ده‌غه‌ی هاتوچۆ به‌م شێوه‌یه‌ی ئێستا تا ناوه‌ڕاستی مانگی نیسان به‌رده‌وام بێت، دواتر قۆناغ به قۆناغ رێگه‌كان ئاسایی بكرێنه‌وه.\nد. سه‌باح نه‌سره‌دین هه‌ورامی، به‌ڕێوه‌به‌ری گشتی ته‌ندروستی سلێمانی به ده‌نگی ئه‌مریكای راگه‌یاند: "ئه‌و كه‌سانه‌ی له سلێمانی هه‌ڵگری ڤایره‌سی كۆرۆنا بوون دوو جۆرن ئه‌وانه‌ی نیشانه‌كانیان لێی ده‌ركه‌وتووه، ئه‌وانه‌شی نیشانه‌كانیان لێ ده‌رنه‌كه‌وتووه به‌گشتی حاڵه‌ته‌كان قورس نه‌بوون تا ئێستا چاره‌سه‌ری قورسیشمان به‌كارنه‌هێناوه ئه‌وه‌ی به‌كارمان هێناوه زیاتر پاراسیتۆڵ بووه بۆ ئه‌وانه‌ی (تا) یان به‌رز بوه‌ته‌وه، هێشتا تا ئێستا چاره‌سه‌ری پلازما-مان به‌كارنه‌هێناوه له‌به‌رنامه‌ماندا هه‌یه بۆ داهاتوو بۆ ئه‌و حاڵه‌تانه‌ی قورسه به‌كارییان بهێنین".\nد. سه‌باح هه‌ورامی روونیكرده‌وه: "له ئێستادا چاره‌سه‌ری پلازما-مان به‌كارنه‌هێناوه، ئێمه ده‌بێت وه‌ك لێكۆڵینه‌وه‌یه‌ك كاری له‌سه‌ر بكه‌ین، چونكه ئه‌و كه‌سه‌ی هه‌م خوێنه‌كه ده‌دات هه‌م پلازماكه وه‌رده‌گرێت ده‌بێت ڕه‌زامه‌ند بێت، نابێت ئێمه خۆمان بیسه‌پێنین به‌سه‌ریدا ئه‌وه پێویستی به‌به‌رنامه و پلانێكی وردتر هه‌یه به‌ڕاستی پزیشكه‌كان هه‌ڵده‌ستن به‌و كاره كه تایبه‌تمه‌ندن".\nد. سه‌باح هه‌ورامی ئه‌وه‌شی وت: "له ئێستادا بارودۆخ له سلێمانی جێگیره، به‌ڵام ئێمه ترسی داهاتوومان هه‌یه، پێشتر وتمان نزیكه‌ی یانزه هه‌زار كه‌س به‌قاچاغی هاتبونه‌وه و پشكنینیان بۆ نه‌كراوه، له ئێستاشدا پاش بڵاوبونه‌وه‌ی نه‌خۆشیه‌كه له وڵاتانی ئه‌وروپا ژماره‌یه‌كی زۆر له خه‌ڵكی گه‌ڕانه‌وه بۆ كوردستان بۆیه ئێستا ئه‌و دوو شوێنه (ئێران و وڵاتانی ئه‌وروپا) دوو سه‌رچاوه‌ی بڵاوبونه‌وه‌ی نه‌خۆشیه‌كانن له‌كوردستان، ده‌كرێت كه‌سێك له ئێران یا ئه‌وروپا گه‌ڕابێته‌وه هه‌ڵگری نه‌خۆشیه‌كه بوبێت و نه‌هاتبێت بۆ لای ئێمه بۆ پشكنین به‌ڵام چه‌ند كه‌سێكی تری توش كردبێت دوای ماوه‌یه‌ك ئه‌و كه‌سانه به‌هۆی سروشتی نه‌خۆشیه‌كه‌وه كه دره‌نگ نیشانه‌كانی ده‌رده‌كه‌ون پێی بزانرێت بۆیه ئێمه ترسمان له‌وه‌یه".\nبه‌ڕێوه‌به‌ری گشتی ته‌ندروستی سلێمانی سه‌باره‌ت به‌و قسانه‌ی له‌سه‌ر سلێمانی ده‌كرێت هه‌م له‌ڕووی مه‌ترسیداری دۆخه‌كه‌ی هه‌م له‌ڕووی دۆزینه‌وه‌ی چاره‌سه‌ره‌كان له‌و شاره‌وه، ده‌ڵێت: "هه‌ردوو قسه‌كه ڕاسته، چونكه به‌پێی هه‌موو پێوه‌ره زانستیه‌كان سلێمانی ئه‌و شاره‌یه كه‌ده‌بێت زۆرترین حاڵه‌تی تێدا ڕوبدات له‌توشبوون به كۆرۆنا به‌هۆی ئه‌و ژماره زۆره‌ی پێشتر ئاماژه‌م پێكرد كه به‌قاچاغی گه‌ڕاونه‌ته‌وه به‌تایبه‌تی له ئێرانه‌وه، بۆیه ئه‌وه‌ی كه ده‌ڵێت بارودۆخی سلێمانی خراپه ڕاسته، هه‌رله‌به‌ر ئه‌وه‌یه ئێمه وه‌ك به‌ڕێوه‌به‌رایه‌تی ته‌ندروستی سلێمانی هه‌موو هه‌وڵی خۆمان خستۆته‌گه‌ڕ، به‌ڵام ئه‌وه‌ش راسته به‌هۆی هه‌وڵ و توانای به‌رده‌وامی پزیشكان و كارمه‌ندانی ته‌ندروستیه‌وه ژماره‌یه‌ك توشبوو چاكبونه‌ته‌وه و تا ئێستا بارودۆخه‌كه كۆنترۆڵه به‌ڵام له‌گه‌ڵ ئه‌وه‌شدا ترسمان هه‌یه".\nسه‌باره‌ت به‌و ده‌نگۆیانه‌ی جیاوازی ده‌كرێت له نێوان پارێزگاكانی هه‌رێم بۆ پشكنینی كۆرۆنا؟ د. سه‌باح به‌رزنجی ره‌تیكرده‌وه و وتی: "ئێمه به‌ڕاستی په‌یوه‌ند و هه‌ماهه‌نگی باش له‌نێوان ئێمه و وه‌زاره‌تی ته‌ندروستی له‌هه‌ولێر به‌ڕێوه‌به‌رایه‌تی ته‌ندروستی هه‌ولێر و دهۆك هه‌یه، من هیچ جیاوازییه‌ك نابینم به‌ڕاست ئه‌و كه‌سانه‌ی ئه‌و قسانه ده‌كه‌ن هیچ په‌یوه‌ندییان به‌ناوه‌نده‌كانی ته‌ندروستیه‌وه نیه له‌هه‌ولێر یا دهۆك یان هه‌ر شوێنێكی دنیا بڵاوبوبێته‌وه ئێمه خۆمان به‌به‌شێك له‌پڕۆسه‌كه ده‌زانین، بۆیه ئه‌م شته شتێكی جیهانیه و هه‌مووی به‌یه‌ك پاكێج سه‌یر ده‌كه‌ین، دڵنیاشم له هه‌ولێر و دهۆك و ئه‌نجومه‌نی وه‌زیرانیش به‌هه‌مان شێوه ده‌ڕواننه بابه‌ته‌كه بۆیه ئه‌و كه‌سانه‌ی كه ئه‌و بابه‌تانه ده‌وروژێنن به‌ڕاستی نه كاتیه‌تی وه نه ئیشی ئه‌وانیشه، ئێمه هه‌ركاتێك هه‌ست به‌وه بكه‌ین كه هه‌ولێر جیاوازی ده‌كات له‌گه‌ڵ سلێمانی ئێمه خۆمان باسی ده‌كه‌ین و شه‌رم ناكه‌ین وه داواش ده‌كه‌ین ئه‌و جۆره جیاوازییه ڕابگرن".\nبه‌ڕێوه‌به‌ری گشتی ته‌ندروستی سلێمانی ئاشكرایكرد: "پێشنیازمان بۆ حكومه‌ت كردووه تا 15ی نیسانی 2020، كه‌ره‌نتین و قه‌ده‌غه‌كردنی هاتوچۆ به‌م شێوه چڕه‌ی ئێستا به‌رده‌وام بێت، رێگای هاتوچۆ بگیرێت به‌م شێوه‌یه‌ی ئێستا كه‌هه‌یه، له‌دوای ئه‌و واده‌یه‌وه به‌قۆناغ ژیان ده‌ست پێبكرێته‌وه، قۆناغ به قۆناغ ئه‌و شتانه‌ی كه پێوسیته له‌ژێر ڕێنماییه ته‌ندروستیه‌كانه ده‌ست پێبكه‌نه‌وه".\nله وه‌ڵامی ئه‌و پرسیاره‌ی ئه‌گه‌ر ئێوه پێشنیازتان بۆ حكومه‌ت كردووه تا 15ی نیسان ماوه‌ی قه‌ده‌غه‌ی هاتوچۆ درێژبكرێته‌وه ئه‌ی پێشنیازتان چیه بۆ حكومه‌ت كه ده‌ڵێت به‌هۆی قه‌ده‌كردنی هاتوچۆه‌وه مووچه‌ی مانگه‌كانی پێشووی زۆربه‌ی وه‌زاره‌ته‌كانی راگرتووه؟\nد. سه‌باح نه‌سره‌دین هه‌ورامی له‌وه‌ڵامدا وتی: "به‌دڵنیاییه‌وه ئه‌گه‌ر حكومه‌ت داوا له ئێمه بكات ئێمه رێ و شوێنی ته‌ندروستیان ده‌ده‌ینێ چۆن مووچه دابه‌ش بكات، له‌ڕووی هونه‌رییه‌وه پێم وانیه ئه‌ركێكی قورس بێت ئه‌گه‌ر مه‌به‌ستیان بێت ده‌توانن جێ به‌جێی بكه‌ن هه‌م به‌ڕێگای حسابی بانقی- یان تیمی مۆبایل -یاخود له‌ڕێگای پۆلێن كردنی فه‌رمانبه‌ران ده‌توانن هه‌ر رۆژه و ژماره‌یه‌كی دیاریكراو خه‌ڵك بچن مووچه وه‌ربگرن، بۆ نمونه من فه‌رمانگه‌یه‌كم هه‌یه پێنج سه‌د مووچه خۆری تێدایه ئه‌گه‌ر بمه‌وێت مووچه‌یان بده‌مێ رۆژی مووچه‌ی سه‌د كه‌س ده‌ده‌م وه ئه‌و سه‌د كه‌سه‌ش دابه‌ش ده‌كه‌م به‌سه‌ر كاتژمێره‌كاندا بۆ نمونه ده‌ڵێم ئه‌وكه‌سانه‌ی به پیتی (ئه) ده‌ست پێده‌كه‌ن به‌یانی كاتژمێر نۆ -یانزه بێن وه دوای ئه‌وه به‌پێی پیت به‌سه‌ر كاتژمێره‌كاندا دابه‌شیان ده‌كه‌ین واته میكانیزم هه‌یه بۆ ئه‌وه‌ی نه‌هێڵن قه‌ره‌باڵغی دروست بێت هه‌ر له‌سه‌ر ئه‌و بنه‌مایه‌شه كه ئێمه ده‌ڵێین به‌به‌رنامه ژیان ده‌ست پێبكرێته‌وه بۆ نمونه قه‌یسه‌ریه‌ك له‌بازاڕدا سێ سه‌د دوكانه حكومه‌ت ده‌توانێت ناچارییان بكات هه‌ر ڕۆژه‌ی په‌نجا دوكانیان به‌نۆره بكرێته‌وه واته ئه‌و بازاڕه‌ش ناوه‌ستێت خه‌ڵك ئیش و كاره‌كانی ده‌ڕوات و قه‌ره‌باڵغیش دروست نابێت".\nد. سه‌باح هه‌ورامی ئه‌وه‌شی وت: "سه‌باره‌ت به پێشبینی ئێمه، ده‌مه‌وێت بڵێم وه‌ك به‌ڕێوه‌به‌رایه‌تی گشتی ته‌ندروستی هه‌موو ئه‌ركه‌كانی خۆمان جێ به‌جێكردووه، ئه‌وه‌ی ماوه‌ته‌وه په‌یوه‌سته به‌ڕێنماییه ته‌ندروستیه‌كانه‌وه هاوڵاتیان ئه‌گه‌ر پابه‌ندبن به‌و ڕێنماییانه‌ی كه ئێمه ده‌یانده‌ینێ جێ به‌جێی بكه‌ن، من دڵنیام به ئاسانی ده‌توانین كۆنترۆڵی نه‌خۆشیه‌كه بكه‌ین به‌ڵام به‌پێچه‌وانه‌وه ئه‌گه‌ر ئه‌وان پابه‌ند نه‌بن به‌ڕێنماییه ته‌ندروستیه‌كانه‌وه ئێمه ناتوانین كۆنترۆڵی حاڵه‌ته‌كه بكه‌ین چونكه ئه‌و حاڵه‌ته ئه‌وه‌نده‌ی په‌یوه‌ندی به‌هۆشیاری هاوڵاتیان و جێ به‌جێكردنی ڕێنماییه‌كانه‌وه هه‌یه ئه‌وه‌نده په‌یوه‌ندی به ئێمه‌وه نه‌ماوه چونكه ئێمه كاره‌كانی خۆمان جێ به‌جێكردووه".\nعومەر گوڵپی: ژیانی منداڵه ساواكه سەلامەتەو لە ئیستادا لە ماڵەکانی منداڵان دەژی\nسلێمانی.. هێڵێكی گه‌رمی فریاكه‌وتن بۆ گوێگرتن له منداڵان‌و خانه‌واده‌كانیان ته‌رخانده‌كرێت\nوردەکاری یەک ملیار دۆلارەکەی هه‌رێم كه له لوبنان گیریخواردووه\nله ماوه‌ی 24 كاتژمێردا نۆ حاڵه‌تی تووشبوون به كۆرۆنا له هه‌رێم تۆماركرا


کوردکلیک | جیاوازی لینوكس و ویندۆز !\nلێرەی : ماڵەوە » زانیاری » جیاوازی لینوكس و ویندۆز !\nکورتە بەستەر: kurd.click/?p=866


"ره‌نگه نیساب ته‌واو نه‌بێت"ئه‌نجومه‌نی پارێزگای كه‌ركوك كۆده‌بێته‌وه\nئه‌نجومه‌نی پارێزگای كه‌ركوك، بڕیاره سبه‌ی كۆببێته‌وه بۆ تاوتوێی چه‌ند پرسێك، ئه‌وه‌ش به‌بێ به‌شداری ئه‌ندامانی پارتی و چه‌ند لایه‌نێكی تر، بۆیه گومانده‌كرێت ژماره‌ی یاسایی ئه‌ندامان ئاماده‌ی دانیشتنه‌كه بن.\nبه‌پێی نوسراوێكی ئه‌نجومه‌نی پارێزگا كه وێنه‌یه‌كی بۆ (كه‌ركوك ناو) نێردراوه، سبه‌ی سێشه‌ممه 9ی نیسان به سه‌رۆكایه‌تی جه‌مال مه‌ولود، به‌ته‌مه‌نترین ئه‌ندام و سه‌رۆكی ئه‌نجومه‌ن به‌وه‌كاله‌ت بۆ كاروباری دارایی، ئه‌نجومه‌ن كۆده‌بێته‌وه بۆ كاركردنه‌وه‌ی لیژنه‌كان و تاوتوێی گواستنه‌وه‌ی بودجه‌ی ته‌رخانكراوی پیترۆدۆلار بۆ كه‌ركوك.\nجه‌مال مه‌ولود، سه‌رۆكی ئه‌نجومه‌ن به‌وه‌كاله‌ت بۆ كاروباری دارایی به (كه‌ركوك ناو)ی وت "هه‌موو ئه‌ندامانی ئه‌نجومه‌نی پارێزگا به نامه‌ی مۆبایل ئاگاداركراونه‌ته‌وه بۆ ئاماده‌بوون له كۆبوونه‌وه‌كه".\nبه‌بڕوای مه‌ولود، ئه‌گه‌ری هه‌یه رێژه‌ی یاسایی ئه‌ندامان بۆ دانیشتنه‌كه ئاماده نه‌بن، ئه‌وه‌ش به چه‌ند هۆكارێك، له نێویاندا "فره بۆچونی ئه‌ندامانی پێكهاته‌ی عه‌ره‌بی ده‌رباره‌ی به‌شداریكردن".\nهه‌موو ئه‌ندامانی ئه‌نجومه‌نی پارێزگا به نامه‌ی مۆبایل ئاگاداركراونه‌ته‌وه\nئه‌وه‌ش له كاتێكدایه له دوایین هه‌وڵدا 18ی شوباتی ئه‌مساڵ، ئه‌نجومه‌نی پارێزگای جارێكیتر نه‌یتوانی كۆبونه‌وه ئه‌نجامبدات و شكستیهێنا به‌هۆی ناكۆكی نێوان لایه‌نه‌كانه‌وه، له نێویاندا یه‌كێتی و پارتی كه رێكنه‌كه‌وتن.\nعیرفان كه‌ركوكلی، ئه‌ندامی ئه‌نجومه‌نی پارێزگا له كوتله‌ی برایه‌تی / توركمانی كه زیاتر له ساڵێكه له هه‌ولێره و به‌نزیك له بۆچونه‌كانی پارتی هه‌ژمارده‌كرێت به (كه‌ركوك ناو)ی وت "هیچ زانیارییه‌كمان نیه له‌سه‌ر ئه‌و كۆبونه‌وه‌یه و ئاگادارنه‌كراوینه‌ته‌وه، چاره‌سه‌ریش به‌و شێوه‌یه نابێت و پێویسته هه‌موان بگه‌نه رێككه‌وتنی سیاسی به‌ر له دانیشتنی ئه‌نجومه‌ن".\nكۆبونه‌وه‌كانی ئه‌نجومه‌نی پارێزگا، زیاتر له ساڵێكه په‌كیكه‌وتووه به‌هۆی نه‌گه‌ڕانه‌وه‌ی ئه‌ندامانی پارتی بۆ كه‌ركوك به پاساوی نائاسایی دۆخی پارێزگاكه.\nمحه‌مه‌د خزر، ئه‌نجومه‌نی پارێزگای كه‌ركوك له كوتله‌ی عه‌ره‌بی به (كه‌ركوك ناو)ی وت "ئه‌ندامانی عه‌ره‌بی به‌شداری ده‌كه‌ن له دانیشتنه‌كه‌ی سبه‌ی ئه‌نجومه‌نی پارێزگا، چونكه گرنگه بۆ خه‌ڵكی شاره‌كه، جگه له‌وه‌ش پارێزگاری كه‌ركوك به‌وه‌كاله‌ت ژماره‌یه‌ك پێشنیار پێشكه‌شده‌كات ده‌رباره‌ی پرۆژه‌كان بۆ وه‌رگرتنی ره‌زامه‌ندی ئه‌نجومه‌ن".\nله نێو كوتله‌ی برایه‌تیدا، پارتی خاوه‌نی زۆرترین ئه‌ندامه، به‌دوای ئه‌ودا یه‌كێتی و ئینجا یه‌كگرتوی ئیسلامی و كریستیان دێت.\nپێویسته هه‌موان بگه‌نه رێككه‌وتنی سیاسی به‌ر له دانیشتنی ئه‌نجومه‌ن\nره‌عد روشدی، ئه‌ندامی ئه‌نجومه‌نی پارێزگا له كوتله‌ی خزمه‌تی توركمانی به (كه‌ركوك ناو)ی وت "ئه‌و كۆبونه‌وه‌یه یه‌كه‌م دانیشتنی ئه‌نجومه‌نه دوای په‌ككه‌وتنی له دوای روداوه‌كانی 16ی ئۆكتۆبه‌ره‌وه".\nیه‌كێتیی كه له‌وكاته‌وه پۆستی پارێزگاری كه‌ركوكی له‌ده‌ستدا، دوای ده‌یان هه‌وڵی جۆراوجۆر له‌گه‌ڵ پێكهاته‌كانی كه‌ركوك، پارتی و حكومه‌تی ناوه‌ندی نه‌یتوانی ئه‌و پۆسته به‌ده‌ستبهێنێته‌وه.\nدواین هه‌وڵه‌كانی یه‌كیتی له چه‌ند مانگی رابردودا، به‌ستنه‌وه‌ی پرسی دانانی پارێزگاری كه‌ركوك بوو به پێكهێنانی حكومه‌تی هه‌رێمی كوردستانه‌وه، به‌ڵام پارتی دیموكرات كه توانای یه‌كلاییكردنه‌وه‌ی ئه‌و پرسه‌ی هه‌یه، ئه‌و مه‌رجه‌ی یه‌كێتی قبوڵنه‌كرد.


فۆتۆگرافی وەک فۆڕمێکی هونەر – sulyon.com\n[فۆتۆگرافی وەک فۆڕمێکی هونەر]\nWêne February 4, 2021\nفۆتۆگرافی وەک فۆڕمێکی هونەر\nنووسینی: ئیراکلی شانیدزێ\nلە ئینگلیزییەوە: داڤان فاتیح\nلەو ساتەوەی کە فۆتۆگرافی داهێندرا؛ لە ساڵی “١٨٣٩” هەتاکوو ناوەڕاستی سەدەی بیست، مشتومڕێکی گەرموگوڕ هاتبووە کایەوە. کە ئایا فۆتۆگرافی شێوازێکی هونەرە، یاخود تەنها خستنەڕووی جیهانی هەستپێکراوە؛ لە ڕێگای ئامێرێکی تازە داهێنراوەوە کە پێی دەوترێت “کامێرا.”\nلە ئێستادا بە دڵنیاییەوە دەزانین کە فۆتۆگرافی فۆڕمێکی هونەرە. لەگەڵ ئەوەشدا خەسڵەتە بێهاوتاکانی وای لێ کردووە جیای بکاتەوە لە هونەری وێنەکێشان، کە فۆڕمێکە تا ڕادەیەک نزیکایەتییەکی هەیە لەگەڵ فۆتۆگرافیدا.\nچ شتێک فۆتۆگرافی دەکات بە هونەر؟ بۆ ئەوەی وەڵامی ئەم پرسیارە بدەینەوە، سەرەتا پێویستە بگەڕێینەوە بۆ پێناسەی خودی هونەر و بزانین هونەر چییە. هەرچەندە فەرهەنگی Merriam_Webster”” بە شێوەیەکی ڕوون و سانا پێناسەی هونەر دەکات و وەکوو ”شتێکە کە بەهۆی ئەندێشە و کارامەییەوە وەبەرهەم دێت، وە شتێکە جوان خۆی دەردەخات و گوزارشت لە کۆمەڵێک بیرۆکە و هەستی گرنگ دەکات” ناوزەدی دەکات. کۆمەڵە شتانێک کە سادە و ئاسان نین.\nنووسەر و ئەدیبی ناوداری ڕووسی “لیۆ تۆڵستۆی،” کتێبێکی نووسی بە ناونیشانی ”هونەر چییە؟”، بەڵام لەگەڵ ئەوەشدا، چاوەڕوانی ئەوە مەبە لەو کتێبەوە وەڵامەکان وەدەست بهێنیت. ئەگەر بشگەڕێینەوە بۆ پێناسە کلاسیکییەکەی هونەر، دەتوانین لەوە تێبگەین کە فۆتۆگرافی خاوەنی هەموو تایبەتمەندییەکە، بۆ ئەوەی وەک شێوازێکی نموونەیی بۆ دەربڕینی بیرۆکەی داهێنەرانە بناسرێتەوە. بەڵام چەند ڕێگایەکیش هەیە بۆ ئەوەی فۆتۆگرافی بۆ کۆمەڵە مەبەستێکی سوودمەند بەکار بهێندرێت، دەشتوانرێت بگوترێت کە ئەمە لەخۆیدا ئامانجی سەرەکی فۆتۆگرافییە، کە سوودبەخش و بەکەڵک بێت.\nفۆتۆگرافی زمانێکە، کە کۆمەڵێک وردەکاری تایبەت بە بینین بەکاردێنێت لە بری وشەکان، بەم شێوەیەش وەک هەر یەکێک لە زمانەکانی دیکە، دەکرێت فۆتۆگرافی بۆ کۆمەڵێک مەبەستی هونەری بەکار بهێندرێت. چەشنی زمانی ئینگلیزی، کە زۆر بە باشی گونجاوە بۆ ئەوەی ڕێککەوتننامەیەکی لە نێوان دوو کەسدا پێ بنووسرێت و لەلایەکی دیکەیشەوە زۆر چاکە بۆ نووسینی جوانترین شیعر و کاری ئەدەبی. بە هەمان شێوەش فۆتۆگرافی خزمەتی مەبەستە دوو لایەنییەکەی خۆی دەکات بەبێ بوونی هیچ ناکۆکی و لێک دژییەک.\nئەوەی کە هونەرمەندێکی ڕاستەقینە جیادەکاتەوە لەوانی تر؛ ئەو پەیامە گرنگەیە کە لە ناخیدایە و نیازییەتی دەری ببڕێت. وە ئەو هەوڵ و تەقەلا جيددیانەیەتی، کە لەپێناو گەیاندنی ئەم پەیامەدا ئەنجامی دەدات. لێکدانەوەی هەر پارچە زانیارییەک (جا ئەو زانیارییە نووسینەکی بێت یاخود بینراو بێت چەشنی وێنەکان) بە چەندین ڕێگا و شێوازی جیاواز لە توانای مرۆڤدایە، وە ئەمەیش لە خۆیدا سەربەستییەکی باش دەدات بە هونەرمەند، تاکوو وابەستەی هیچ شتێک نەبێت و ئازادانە کاری خۆی ئەنجام بدات.\nفۆتۆگرافەرە زۆر باشەکان، بە چاکی کارەکانیان دەکەن و تەنها وابەستەی مانایەکی دیاریکراو نین. ئەمەش وای کردووە کە وێنەکانیان قابیلی لێکدانەوە و شیکردنەوەی هەمەجۆر بێت.\nدەتواندرێت بگوترێت کە وێنەکانیان ئەوەندەی پرسیار دەوروژێنن؛ وەڵام نادەن بەدەستەوە.\nوەک هەر فۆڕمێکی هونەری بیندراو، فۆتۆگرافی خاڵە لاوازەکانی هەستی پێزانین و درکپێکردنی مرۆڤ دەقۆزێتەوە. لە ڕێگای نیشاندانی خۆیەوە وەهامان لێ دەکات ئەزموونی کۆمەڵێک هەستی جیاواز بکەین و ناچارمان دەکات کۆمەڵە شتانێک بکەین، کە پێشتر بە بیریشماندا نەدەهات. بێگومان زنجیرە وێنەکانی فۆتۆگرافەر “Jessica Lange،” کە گوزارشتیان لە چەند دۆخێکی نامرۆیی و بێبەزەیی دەکرد لە کارگەکانی ئەمەریکادا، بوونە هۆی ئەوەی یاسایەکی نوێ دەربکرێت، لە پێناو ڕێگریکردن لە کارکردنی منداڵی بچووک و هەرزەکارەکان. هەروەها وێنەکانی فۆتۆگرافەر “Carleton Watkins” کۆمەڵێک وێنەی سروشت بوون، هۆکاری ئەوە بوون کە “Abraham Lincoln”ی سەرۆک بۆ یەکەم جار بڕیارێک دەر بکات لە پێناو پاراستنی بەشێکی سروشت لەبەر بەرژەوەندی گشتی. وە ئێستا ئەو بەشە لە کالیفۆرنیا پێی دەوترێت “Yosemite National Park.”\nبۆچی فۆتۆگرافی لە توانایدایە کاریگەری لەسەر خەڵکی جێ بهێڵێت؟ بە پێچەوانەی هونەری وێنەکێشانەوە، فۆتۆگرافی پێویستی بەوەیە شتێکی فیزیکی و بەرهەستی ڕاستەقینە هەبێت بۆ ئەوەی وێنەی بگرێت. ئەم ڕاستییە هۆکاری ئەوەیە کە ئێمە درک بە هەر فۆتۆیەک دەکەین و چەشنی شتێکی ڕاستەقینە دەیبینین، بە بەراورد لەگەڵ هەر شێوازێکی دیکەی گوزارشتکردن لە جیهان، بۆ نموونە وەک وێنەکێشان. ئەمە سیفەتێکی بێهاوتای فۆتۆگرافییە، وە ئەو هونەرمەندانەی فۆتۆگرافییان وەک ڕێگای خۆیان هەڵبژارد بۆ دەربڕینی بیرۆکەکانیان بە شێوازێکی داهێنەرانە، پێویستییان بە کات هەبوو، تاکوو لەم سیفەتە بێهاوتا و سەرنجڕاکێشەی فۆتۆگرافی تێ بگەن.\nIrakly Shanidze • Venecia, Piazza San Marco • Leica M6, Leica Summilux 1.4/50\n“پیکتۆڕیالیستەکان” (جۆرێک لە فۆتۆگرافەرن کە گرنگی بە لایەنی هونەری کاری فۆتۆگرافی دەدەن و پێیان وایە پێویستە لاسایی وێنەکێشان بکەنەوە)، کە یەکەمین گرووپی فۆتۆگرافەر بوون؛ خۆیان وەک هونەرمەندی بەهرەدار و داهێنەر بناسێنن. بە زۆری ئەم پیکتۆڕیالیستانە سەرەتا کۆمەڵێک وێنەکێش بوون کە ڕاهێنانیان پێ کرابوو. هەروەها ئەوانەیشی کە سەرەتا وێنەکێش نەبوون و وەکوو پیکتۆڕیالیست خۆیان دەناساند، کاریگەری نەریت و تەکنیکەکانی هونەری وێنەکێشانیان لەسەر بوو. لەبەر ئەمەش لە تایبەتمەندێتییە بێهاوتا و تایبەتییەکانی فۆتۆگرافی تێنەگەیشتن و کارەکانیان بە تەنها وەکو فۆتۆیەکی هاوشێوەی وێنەیەکی کێشراو دەبینی. سەرەڕای ئەوەی فۆتۆیەکانی پیکتۆڕیالیستەکان، کارتێکەر و جوان بوون و سەرباری تەکنیکە زۆرەکانی کە گەشەیان پێدا، بۆ ئەوەی خۆیان جیا بکەنەوە لە هونەرمەندە پیشەییە سادەکان. لەگەڵ ئەوەشدا هونەری پیکتۆڕیالیستەکان تازەگەرییەکی تێدا نەبوو. سەرهەڵدانی ڕێبازی هونەری پیکتۆڕیاڵ دەگەڕێتەوە بۆ سەرەتاکانی دروستبوونی فۆتۆگرافی و ئەم ڕێبازە لە کۆتاییەکانی سەدەی “١٩”دا چالاک بوو؛ کاتێک فۆتۆگرافەرەکان هێشتا کارەکانیان سنوردار بوو بەهۆی سەرقاڵبوونیان بە فۆتۆی خەڵک لەلایەک و شت و تەنە جێگیرەکان لەلایەکی تر.\nسنوورداربوونی کەرەستەکانی فۆتۆگرافی، لەخۆیدا هۆکارێک بوو بۆ ئەو تێگەیشتنە پەرش و بڵاوەی پیکتۆڕیالیستەکان، لەمەڕ ئەوەی فۆتۆگرافی چی لە توانادا هەیە.\n“The Pasture” photograph by Léonard Misonne, Belgium, 1906\nدەبێ سوپاسی “Oscar Barnak” بکەین، کە بەسەرکەوتوویی یەکەمین کامێرای ”35mm” بەرهەم هێنا و پەرەیدا بە تەکنەلۆجیای فیلم دروستکردن، بەمەش فۆتۆگرافی سەربەستییەکی باشی بەدەستهێنا. فۆتۆگرافەری فەڕەنسی “Henri Cartier-Bresson” کامێرایەکی بچووک و سادەی بەکارهێنا بە ناوی “Leica.” ئەم کامێرایە بە شێوەیەکی بنەڕەتی دروستکراوە بۆ ئەوەی فۆتۆی شێوازی فۆتۆگرافی “Candid” بە شێوەیەکی تەواو و بێ کەموکورتی پێ بگیرێت. ئەم کامێرایە بۆ کاری “”Photojournalismیش(شێوازێکی فۆتۆگرافییە کە بریتییە لە گێڕانەوەی چیرۆکێک یاخود گەیاندنی هەواڵێک لە ڕێگەی فۆتۆوە) دەبێت و زۆر بە باشی فۆتۆی ئەم شێوازەیشی پێ دەگیرێت. فۆتۆگرافەر “Cartier-Bresson” زاراوەیەکی بەناوبانگی داهێنا لە بواری فۆتۆگرافیدا، بریتییە لە ”ساتی یەکلاییکەرەوە.” ئەمەیش بوو بە نیشانەی سەرەکی لە کارەکانی خۆیدا و فۆتۆگرافەرە شوێنکەوتووەکان و لاساییکەرەوەکانیشی لە فۆتۆکانیاندا زۆر بەکاریان دەهێنا. بەهۆی ئەوەی بە جیددی کاری فۆتۆگرافی “Candid”ی ئەنجام دەدات.\n“Cartier-Bresson” درکی بە ڕێگایەک کرد، کە بەهۆیەوە دەتوانێت لێهاتووانە فۆتۆی چرکەساتە چاوەڕواننەکراوەکان بچرکێنێت. ئەو ڕێگایەیش کارکردنی “خۆیی یاخود خۆڕسکانە” بوو.\nئەم ستایڵە توانی هونەری فۆتۆگرافی دەوڵەمەند بکات، لە ڕێگای کردنی ئەم هونەرە بە کارێکی زیاتر باوەڕپێکراو.\nHenri Cartier-Bresson • Behind the Gare Saint-Lazare, Paris 1932\nئەگەر بگەڕێیت بە نێو سەد بەناوبانگترین فۆتۆیەکانی ساڵانی ڕابردوودا، دەتوانی بە ئاسانی تێبینی ئەوە بکەیت کە هەر یەکێک لەم فۆتۆیانە، کەم تا زۆر مۆرکی خۆڕسکی و سەرپێیى بوونیان پێوە دیارە. بێگومان ئەم شێوازی خۆڕسکییەیە یارمەتی فۆتۆگرافەر دەدات، تاکوو کارەکانی بە شێوەیەک دەر بخات کە بەئاسانی بەرهەمهێندراون و ماندووبوونی زۆریان پێویست نەبووە.\nهەروەها ئەم شێوازەیە کە وا دەکات فۆتۆگرافی لەگەڵ جازدا چوونیەک بێت، جیاواز لە هونەری وێنەکێشان؛ سیفەتێکی جێگیری هەیە و لە میوزیکی کلاسیک دەچێت.\nلەلایەکەوە فۆتۆگرافی گوزارشت لە واقیع دەکات و ناتوانێت بەبێ واقیع بوونی هەبێت. لەلایەکی تریشەوە لە توانایدایە ڕاستی بشێوێنێت و بەهۆی چەند وردەکارییەکی جیاوازەوە، واقیع وەک خۆی نیشان نەدات. بەهۆی ئەم تایبەتمەندییەوە بوو، کە سوریالیستەکان(سوریالیزم ڕێبازێکی نوێی هونەر و ئەدەبیات بوو لە سەدەی ٢٠دا پەیدا بوو) بە پەرۆشییەوە هونەری فۆتۆگرافییان قبووڵ کرد. بەهۆی بەکارهێنانی ڕێگا تەکنیکییەکان، وەک: (پیشاندانی دووانی، واتە کۆکردنەوەی ٢ وێنەی جیاواز لە یەک وێنەدا، مۆنتاژ، تێڕوانینی خەڵەتێنەر، دەستکاریکردنی تۆنی فۆتۆکە و هتد..) و شێوازی واتایی وەک: (مانای هەمەجۆر، هێما و ئاماژەکان، دەستکاریکردنی دۆخ)، توانییان فۆتۆی هەمەجۆر و تایبەت دروست بکەن، کە وا لە هەر بینەرێکی فۆتۆیەکە بکات بە گوێرەی تێڕوانینی کەسی خۆی لێکدانەوە بۆ مانای فۆتۆیەکە بکات و لە ئاستێکی تەواو تایبەتیدا شیکردنەوەی بۆ ئەنجام بدات. بێگومان بواری نمایشی جلوبەرگ و ڕيکلامکردن زوو دەستیان کرد بە بەکارهێنانی فۆتۆگرافی سوریاڵی و بە خێرایی تیایدا کارامە بوون.\nیەکێک لە جیاوازییە دیارەکانی نێوان فۆتۆگرافی و وێنەکێشان ئەوەیە، کە تەکنیکی فۆتۆگرافی ڕۆشن و ئاشکرایە. ئەمە مانای ئەوەیە بەهۆی ئەوەی توانا تەکنیکییەکانی وێنەکێشێک گران و ئاڵۆزن بۆ فێربوون؛ هەر بۆیە ئەم تەکنیکانە بە بەشێکی گرنگی دانەبڕاو لە لێهاتوویی و شارەزایی هونەری وێنەکەشەکە دادەندرێت. فۆتۆگرافی بەو شێوەیە نییە. لە ئێستادا بەرەوپێشچوونەکان لە بواری تەکنەلۆجیادا کارئاسانی کردووە بۆ هەر کەسێک کە بیەوێت فۆتۆیەکی تەکنیکی دروست بگرێت، یاخود تەنانەت فۆتۆیەک بگرێت کە دواتر بە شاکار ناو ببردرێت. لەبەر ئەوە کاتێک فۆتۆیەک بە شێوەیەکی تەواو و تەکنیکی نایاب چرکێندراوە، کاتێک بینەر دەیبینێت زۆر باسی لێوە ناکات و سەرنجێکی ئەوتۆی ناخاتە سەر، بەڵام کاتێک فۆتەیەک کێشەیەکی تێدایە؛ ڕاستەوخۆ بینەر تێبینی هەڵەیەک لە فۆکەسی فۆتۆکەدا، یاخود ڕووناکییەکەیدا دەکات. تەنانەت تێگەیشتن لە تایبەتمەندییەکانی ڕووناکی لە فۆتۆدا، کەس ناکات بە هونەرمەند. زۆر بە سادەیی ئەگەر لە شوێنێکی گونجاو و لە کاتێکی گونجاودا فۆتۆیەک بچرکێنیت، دەکرێت ئەو فۆتۆیە ئيستاتیکییانە ڕازیکەر بێت، تەنانەت ئەگەر لە کاتی چرکاندنی ئەم فۆتۆیەدا ئاگاداری ڕەوشی ڕووناکیش نەبوو بیت.\nڕۆشنی و ئاشکرایی تەکنیکە فۆتۆگرافییەکانە وا لە فۆتۆگرافەرەکان دەکات، بە دوای ئەو شتانەدا بگەڕێن کە فۆتۆگرافی وەکوو هونەرێک دەناسێنێت. لەبەر ئەم هۆکارەیە کە هونەرمەندەکان فۆتۆگرافی بەکاردەهێنن بۆ ئەوەی بە شێوەیەکی داهێنەرانە بیرۆکەکانیان دەرببڕن و جیهانیش بە شێوەیەکی جیاوازتر دەبینن، وە ڕوانینێکی نوێ و سەیرمان لەسەر واقیع نیشان دەدەن و بە چەند شێوەیەکی جیاواز کار لەسەر هەستەکانمان دەکەن، بە جۆرێک هەست بە کۆمەڵە شتانێک بکەین و تەنانەت کۆمەڵە شتانێک ببینین، کە لەڕاستیدا بەرهەست نین و ئاشکرایانە نابیندرێن.\nIrakly Shanidze • Ballerina Natalia Toriashvili, 2013 • Leica M9, Noctilux 1/50


مانشێت نەما! – Knwe.org\nسەرەکی » وتار » ستران عه‌بدوڵڵا » مانشێت نەما!\nمانشێت نەما رۆژنامەكان لەسەر پێكهێنانی حكومەت بیڵێن، سەپتایتڵ نەما تەلەفزیۆنەكان نها و بلەز و ئێستا و پاش كەمێكی تری خۆیانی پێگەرم بكەنەوە. ئەم حاڵە ئێمەشی گرتۆتەوە لە كوردستانی نوێ. هەڤاڵانی بەشی هەواڵ هەرچی سەلیقەی رۆژنامەنووسی هەیە بەكاریان هێنا لەسەر دواساتی دانوستانەكان. بەتایبەتی ئەمە بۆ رۆژنامەی بەرپرسیار و حزبی قورسترە كە دەبێت بەسەر پردی باریكی سیرات و تاڵە دەزووی (راستیی وتن و بەرپرسیاری وتن)دا تێپەڕ ببێت. وابێ كە پەیامی بێ ئومێدنەكردن بە خەڵك بگەیەنیت و لەدووتوێیدا راستیش بڵێی بێ ئەوەی بیشاریتەوە.\nهەموو شتێك لە تەسریح و تەحلیل و تەعلیق، لە شرۆڤە و پڕۆژە وترا و ئیتر هیچ نەماوە مەراسیمی ئیمزا و پێكهێنانی حكومەت نەبێت.\nراستە كە سەد ساڵی گفتوگۆ و دانوستاندن باشترە لە سەد دەقیقە شەڕ و ناكۆكی، بەڵام ئەوەش راستترە كە كاری خێر تا زوو بكرێت، باشترە. كاری حكومەتێكی تازە كە لایەنە سەرەكییەكان لەسەری پێكبێن، كارێكی خێرە بەتایبەتی ئەگەر لەم هەلومەرجەدا بێت كە ئیستحقاقاتی كوردستانی دوای ریفراندۆم و دەستپێكردنی قۆناغێكی نوێ لە رێكخستنی پەیوەندییەكانی كوردستان و بەغدا، ئەركی قورس بخاتە سەر شان.\nراستیی ئەوەیە كە سێگۆشەی پێكهاتنی حكومەت لە یەكێتی و پارتی و گۆڕان و پێویستیی ساغكردنەوەی ئەركەكانی هەریەكەیان هەر لە سەرەتاوە خۆی نمایان كرد. گرێدانەوەی ئەم سێگۆشەیەش بە :\n-كوردستان لە ناوخۆ\n-كوردستان لەگەڵ بەغدا\n-كوردستان بۆ پێكهاتن لەسەر كەركوك\nباشترین بژاردە بوو. پاكێجەكەی یەكێتی-ش هەر لەسەرەتاوە وای دەوت، ماباقی شتەكانی تر لە كورسی و ئیستحقاق و بەشی هەرلایەك، وردەكاریی ئەسڵی مەسەلەكەن.\nلە مێژە دیزاینی پڕۆسەی سیاسی وا جێگیر بووە كە لابۆرییە بە قەبارەی ئایقۆنەكان و شێوەیان، باریكی و پانیی هێزەكان هەرچۆنێك بن، دواجار ئاوەكە لە یەك ئاستدا دەوەستێت.\nلەبەرئەوە با كابینەی نۆ بێت و خولێكی تری حوكمڕانیی كوردستان ببینین، بە دەرس و دەوری هەر لایەنێكەوە كە داخۆ چی لە هەگبەدایە بۆ خزمەتی كۆمەڵانی خەڵك لەم هەلومەرجەدا؟.\nئیتر با مانشێتەكانیش بۆ هەواڵی تر تەرخان بن.


ده‌مڕاستی هاوپه‌یمانی کوردستانی له په‌رله‌مانی عێراق ئاماژه به‌وه‌ده‌کات ئه‌و ڕه‌فتارانه‌ی له ئێستادا ده‌بینرێن له‌سه‌ر ئاسته‌کانی سیاسی و میدیاکاندا نیشانه‌ن به‌وه‌ی هه‌روادێ و قه‌یرانه‌کان ئاڵۆزتر ده‌بن نه‌ک چاره‌سه‌ربکرێن.\nدکتۆر فه‌رهاد ئه‌تروشی ، ده‌ڵێت ته‌نانه‌ت له دیداره‌کاندا له‌گه‌ڵ لیسته‌کانی ده‌وڵه‌تی یاسا و ئه‌لعێراقیه‌دا ڕێک ده‌رده‌که‌وێت که ده‌گوترێت چاره‌سه‌ر کردنی ئه‌م گرفتانه‌ی عێراق ئاسانن، هه‌مووی قسه‌ن ته‌نها بۆ میدیا و هیچیان به دروستی باسی ناکه‌ن.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، دکتۆر ئه‌تروشی باسیش له‌وه ده‌کات چۆن ئه‌م لایه‌نه ناکۆکانه‌ی عێراق ، وڵاته‌که‌یان کردۆته مه‌یدانی شه‌ڕی ده‌ره‌کی.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی وتووێژه‌که بن که ماوه‌که‌ی 15:39 خوله‌که.


کوردیپێدیا - کۆمەڵی ئیسلامی کوردستان - ئێڕاق\n☂ کۆمەڵی ئیسلامی کوردستان - ئێڕاق - کۆمەڵی دادگەریی کوردستان | پۆل: پارت و رێکخراوەکان | زمانی بابەت: 🏳 کوردیی ناوەڕاست\n16. 👁 ڕاگەیدراوێک لە فراکسیۆنی کۆمەڵەوە سەبارەت بە پارێزبەندیی پەڕڵەمانتاران\n17. 👁 ڕاگەیەنراوی ئەنجوومەنی سیاسی کۆمەڵی ئیسلامی سەبارەت بە کاراکردنەوەی پەرلەمانی کوردستان لە 14-06-2017\n18. 👁 کۆمەڵی ئیسلامی راگەیەندراوێک لەسەر دۆخی چەقبەستووی هەرێم بڵاو دەکاتەوە\n19. 👁 کۆمەڵی ئیسلامی کوردستان - روونکردنەوەیەک سەربارەت بە رۆیشتنی گەنجانی هەرێمی کوردستان بۆ سوریا\n✍ ئەم بابەتە بۆ دواجار لەلایەن: (زریان سەرچناری)ەوە لە: Feb 20 2021 1:53PM باشترکراوە\n👁 ئەم بابەتە 21,220 جار بینراوە


وه‌زاره‌تی په‌روه‌رده بڕیارێكی گرنگی دا – گه‌شه‌پێدان\nماڵه‌وه/ خوێندن و په‌روه‌رده/وه‌زاره‌تی په‌روه‌رده بڕیارێكی گرنگی دا\nله‌باره‌ی گۆڕانكاری له‌ده‌وامی قوتابخانه‌كان له وه‌رزی دووه‌می خوێندن، وه‌زاره‌تی په‌روه‌رده به‌نوسراوی فه‌رمی په‌روه‌رده‌كان ئاگادارده‌كاته‌وه ده‌ڵێت: پێویسته په‌روه‌رده‌كان ئاماده‌كاری ته‌واو بكه‌ن.\nله نوسراوێكی فه‌رمی وه‌زاره‌تی په‌روه‌رده كه واژووی وه‌زیری په‌روه‌رده‌ی حكومه‌تی هه‌رێمی له‌سه‌ره، به ژماره 366 له 16/11/2017 ده‌رچووه و ئاراسته‌ی سه‌رجه‌م به‌ڕێوه‌به‌رایه‌تییه گشتییه‌كان كراوه.\nپه‌روه‌رده چه‌ند خاڵێك ئاراسته‌ی به‌ڕێوه‌به‌رایه‌تییه گشتییه‌كان ده‌كات، داوا ده‌كات بۆ وه‌رزی دووه‌می خۆیان ئاماده بكه‌ن، له‌خاڵی دووه‌می نوسراوه‌كه‌دا وه‌زاره‌تی په‌روه‌رده ئاماژه‌ی به‌وه‌كردووه، له‌وه‌رزی دووه‌م ئۆفی فه‌رمی رۆژانی شه‌ممه نامێنێت، ده‌بێت په‌روه‌رده‌كان ئاماده‌كاری ته‌واو بكه‌ن.


ئاگادارییه‌ك له‌كاروباری مینه‌وه بۆ هاووڵاتیان و پێشمه‌رگه قاره‌مانه‌كان\nوه‌ك هه‌موو لایه‌ك ده‌زانن چه‌كداره تیرۆریسته‌كانی داعش، به‌هۆی شكستیان به‌رامبه‌ر هێزی پێشمه‌رگه‌ی كوردستان، تاكتیكی شه‌ڕییان گۆڕییوه‌و په‌نا بۆ دانانی بۆمبیی چێنراو و ته‌قه‌مه‌نی و ته‌ڵه‌ی بی ئاگا ده‌به‌ن و به‌داخه‌وه به‌و هۆیه‌شه‌وه ژماره‌یه‌ك له پێشمه‌رگه قاره‌مانه‌كانمان شه‌هید بوون و زیانیان پێگه‌یشتووه\nبۆیه بۆ پاراستنی گیانی هاووڵاتیان و پێشمه‌رگه قاره‌مانه‌كان به‌رێوه‌به‌رایه‌تی گشتی كاروباری مین له سلێمانی داوا ده‌كات ره‌چاوی ئه‌م رێنمایانه‌ی خواره‌وه بكه‌ن:\nیه‌كه‌م: پێشمه‌رگه قاره‌مانه‌كان، له به‌ره‌كانی جه‌نگدا خۆیان دووربگرن له نزیك بوونه‌وه‌و ده‌ستكاریكردنی هه‌ر شتێكی سه‌رنج راكێش چونكه، وه‌ك زانراوه تیرۆریسته‌كان ته‌كتیكی ته‌ڵه‌ی بی ئاگا داده‌نێن و مین و ته‌قه‌مه‌نی و بۆمبیی چێنراو له‌و شوێنانه‌دا ده‌ده‌نێن كه سه‌رنج راكێشن.\nدووه‌م: له‌كاتی پێشڕه‌وی و گرتنه‌وه‌ی ناوچه‌كان ده‌بێت هه‌ڤاڵانی پێشمه‌رگه به ووریایه‌وه هه‌ڵسوكه‌وت بكه‌ن له‌گه‌ڵ پاشماوه‌كانی دوژمن، چونكه ئه‌گه‌ری هه‌یه ئه‌و پاشماوانه بۆمب رێژ كرابن.\nسێیه‌م: هه‌ڤاڵانی پێشمه‌رگه له‌كاتی بینینی مین و ته‌قه‌مه‌نی و ته‌ڵه‌ی بی ئاگا، راسته‌وخۆ به‌رپرسه‌كه‌یان ئاگادار بكه‌نه‌وه بۆ گه‌یشتنی تیمه‌كانی فریاگوزاری پوچه‌ڵكردنه‌وه‌ی مین و ته‌قه‌مه‌نی و بۆمبی چێنراو.\nچواره‌م: به‌ره‌كانی جه‌نگ هه‌میشه مه‌ترسی بوونی مین و بۆمبی چێنراو ته‌ڵه‌ی بی ئاگای لی ده‌كرێت، بۆیه پێویسته هاووڵاتیان نزیكی به‌ره‌كانی شه‌ڕ نه‌بنه‌وه‌و بی پرسیاركردن و شاره‌زای نه‌چنه ئه‌و ناوچانه‌ی مه‌ترسی بوونی مین و ته‌قه‌مه‌نیان لی ده‌كرێت و به‌هیچ جۆرێك ده‌ستكاری مین و ته‌ڵه‌كانی بی ئاگا نه‌كه‌ن.\nپێنجه‌م: داوا له ده‌زگاكانی راگه‌یاندن ده‌كه‌ین له بڵاوكردنه‌وه‌ی ئه‌م رێنمایانه‌دا هاوكار بن بۆ پاراستنی گیانی پێشمه‌رگه قاره‌مانه‌كانمان و پوچه‌ڵكردنه‌وه‌ی ته‌كتیكی تیرۆریستان.\nبه‌رێوه‌به‌رایه‌تی گشتی كاورباری مین/ سلێمانی


ئەزموونە شیعرییەكەم و چەمكەكانی نوێگەریی\nئازار 08, 2018\nپێشوەخت دەڵێم: ئەزموونی شیعرییم پێش چەمكەكانی خۆی كەوت و پەنایشم نەبردە بەر"پراكتیزە كردنی"هیچ چەمكێك كە كەوتبووە پێشییەوە و ملكەچی هیچ سیستەمێكی تیۆریی حازربەدەستیشم نەكرد.\nئەمە مانای ئەوە ناگەیەنێ كە ئەوەی من لێرەدا دەیڵێم هەر تەنها"وەسفێكی تیۆرییانە"ی ئەو ئەزموونە تایبەتمەند و كەسیییەیە كە چوست و چالاكیی پرۆسەی شیعریی بە سەریدا زاڵە و ئەزموون پێشی دەخات و چەمكەكانیش دەوڵەمەندتری دەكەن.\nلەبەر ڕۆشنایی ئا ئەمەدا دەڵێم: شیعر بۆ من تێكەڵەیەكە لە"دید" و"دنیابینیی"و"یادەوەریی"و"خەون". نووسینی چامەیش هەڵڕژانێكی بێلێبڕ و بەردەوامی"خودئاگا"و"ناخودئاگا"یە. پێیشم وایە ئا ئەمە پێگەی هەموو نووسینێكی شیعریی جیددییە كە شایستەی ئەم ناودێركردنە بێت.\nئەمەیش ئەوە ناگەیەنێت كە من"هەڵوێستێكی میانگیرانە"ی نێوان دوو ئاڕاستە تەبەننی دەكەم، كە یەكێكیان بایەخ بە سرووش یان ئیلهام، یاخود شێتێتیی، یان نووسینی ئۆتۆماتیكی دەدات، ئەوی تریشیان بایەخ بە خودئاگا دەدات و بە پشتبەستن بە بیرۆكەیەكی پێشینەی حازربەدەست چامە دەنووسێت و بە شێوەیەكی پیشەگەرانە دروستی دەكات، كە ئەمیان لە بنەماگەلێكی ڕۆمانسییانەوە سەرچاوە دەگرێت و ئەوی ترشیان دەگەڕێتەوە سەر بنەما گەلێكی كلاسیكییانە، بەڵكو مانای پابەندبوونە بە هەقیقەتی ئەو نووسینە شیعرییەی ئاوێتەیەكە لە هەردووكیان، لەمە و لەوەیش.\nبەمپێیە چامە، بۆ من، هەڵقووڵانێكی كانیاوئاسایانە هەڵدەقووڵێت، ئاوەكانیشی تنۆك تنۆك لە ناواخنێكی قووڵدا كۆدەبنەوە و ڕەگەزەكانیشی بەر لەوەی لە چركەساتێكی گونجاودا بتەقنەوە، ئەوا ماوەیەكی دوورودرێژ كارلێك دەكەن، كە من بەسەر تانوپۆی ئەو ماوەیەدا باڵادەست نیم. ئەمەیش ئەوە دەگەیەنێت من خودی خۆم ناچاری نووسین ناكەم. تەنانەت كاتێ پێبەپێی بیرۆكەیەكی پێشینەیش دەنووسم، كە بێگومان ئەمە ناوبەناو ڕوودەدات، لەم بیرۆكەیە دەگەڕێم بۆ ئەوەی ناوەكییانە كارلێك بكات و هەر بەو شێوەیەی وەسفیشم كرد، لە چامەدا هەڵبقووڵێت.\nجا ئەو چركەساتە گونجاوەی من مەبەستمە چركەساتی سوریالیی نییە، بەڵكو چركەساتێكی دیكەیە تێدەپەڕێت، زۆرجار، لە ئانوساتی سافیی و بێگەردیی زەینیی و ئۆقرە و ئارامگرتنی جەستەیی تێدەپەڕێت، ئەو ئانوساتەی لێوانلێوە لە شەففافییەت و مەستبوون، جاری یەكەم بەناویدا تێدەپەڕێ و پاشان تێپەڕینی تر و هی تریشی بەدوادا دێت، دواجار خودئاگا تەقەلای ئەوە دەدا بەربەستگەلێك بەرقەرار بكات، بەر بەو ئاوە هەڵقووڵاوانە بگرێ بۆ ئەوەی بەو پێچ و كەلێنانەدا پەرتوبڵاونەبنەوە كە ونیان دەكەن.\nمن ئەو كارە ئەنجام دەدەم، چونكە بەتەنگ ئەوەوەم چامەكەم شەقڵێكی ڕوون و ئاشكرا و بنیادێكی توند و تۆلأ و تۆكمەی هەبێت. ڕاستە من هەر بە ناچاریی، دەست لە هەڵبژاردنی شەقلأ وەرنادەم و لە چامە دەگەڕێم بە ئارەزووی خۆی شەقلأ بگرێت، بەڵام هەر كە چامە ئەو كارە بە ئەنجام دەگەیەنێت و مەودایەكی باشیشی تیادا دەبڕێت، ئیدی خودئاگا دەكەوێتە چاودێری كردنی و شێوازەكەی ڕێكدەخات و لۆژیكە ناوەكییەكەی مەحكەم و پتەو دەكات.\nدەرهەق بە زمانی شیعریش، تێڕوانینێكم هەیە، لەوانەیە ئەو تێڕوانینە هەر تایبەت بێت بە خۆم، لەوانەیە خەڵكی تریش هاوبەشیی ئەو تێڕوانینەم بكەن. وایشی بۆدەچم زمان قەوارەیەكی سەربەخۆ و لە چامە دابڕاو نییە، بەڵكو ڕەگەزێكە لە ڕەگەزە سەرەكییەكانی و ئەمەیش ئەوە دەگەیەنێ كە"شیعرییەتی" چامە تەنها لە زمانەكەیدا قەتیس نییە، بەڵكو لە كۆی پێكهاتەكەیدا قەتیس و بەرقەرارە.\nهیوادارم بە هەڵەیشدا نەچم كە لێرەدا ئاماژە بە شتێك دەدەم و بە"كیمیای چامە"ناوزەدی دەكەم، مەبەستم كارلێك كردنی ڕەگەزەكانێتی، لەو ڕەگەزانەیش زمان، كارلێك كردنێكی كارخوازانە"وەزیفییانە"ی هاوشێوەی كارلێككردنی ڕەگەزەكان لەناو پێكهاتەیەك لە پێكهاتە كیمیاییەكاندا، كۆتا پێدراویش كە لەم كارلێك كردنەوە دەردەكەوێت شیعرییەتی چامە دەستنیشانی دەكات، ئەو ئەركەی زمانیش جێبەجێی دەكات، شیعرییەت، یاخود ناشیعرییەتەكەی دەستنیشان دەكات.\nمنیش لەبەر ئەوەی ئارەزوو ناكەم بە شێوەیەكی پێشوەختانە زمان بەسەر دوو زماندا دابەش بكەم: شیعریی و ناشیعریی و بێگومان بەوەیش ڕازی نابم زمانی شیعر بەسەر پەیڤگەل و ڕستەگەل و بەشگەلێكی دوور لە "گشتگیرێتی چامە"دا دابەش بێت، چونكە لەدەرەوەی چامەدا و بەر لە كامڵبوونی چامە و بوونی بە قەوارەیەكی سەربەخۆ زمانێكی شیعریی بوونی نییە.\nئیدی ئا بەم پێیە زمان و پەیڤەكانی و ڕستەكانی هەر خۆبەخۆ و لە خۆیانەوە نابنە ئامانجگەل و شاعیریش ناچاری ئەنجامدانی زەخرەفەئارایی و ڕازاندنەوە نابێت، یان ناچاری ئەوە نابێت بۆ پاكیزەییەكی زمانەوانیی دەستئەنقەست و هەڵبەستراو بگەڕێت، یاخود بكەوێتە دووی زمانێكی هەڵچوونئامێزانەی پەتییەوە، بەڵكو پراكتیزەیەكی تەواو و كامڵانەی ئازادی ئافراندن دەكات و پێوەرە ئەدەبییە بێگیان و دەقبەستووەكانیش پێشێل دەكات. ئە ئاوا هەموو چامەیەك(مەبەستم ناخودئاگای چامەیە) زمانە تایبەتییەكەی خۆی هەڵدەبژێرێ و پەیوەندیی نێوان پەیڤەكانی ڕێكدەخات، جا ئا ئەم زمانە دەشێ پێبەپێی پێوەرە دەرەكییەكان زمانێكی پەخشانیی بێت، یاخود شیعریی.\nكەواتە شوێنگەی هەر هەموو ئەمانە لە كوێی چەمكەكانی نوێخوازییدان؟\nپێم وایە پێگەی ئەمانە دەكەوێتە ناوكۆی چەمكەكانی نوێخوازییەوە، چونكە نوێخوازیی، بۆ من، چەمكگەلێكی حازر و ئامادە نییە لێرە و لەوێوە وەریان بگرم، بەڵكو نوێخوازیی نوێخوازیی ڕۆحە، نوێخوازیی ئەزموونە. ئاسۆیەكی كراوەیە چەمكگەلی یەكلاكەرەوەی چەقبەستوو و هەروەها فكری تاكلایەنانە و مۆدە و شێوازی كاتەكییانەی ڕاگوزەر دیاریی و سنوورداری ناكەن. ئەزموونێكی زیندووە پراكتیزە و ئازمایش دەكرێت، تەوەرەكەی پرسیارێكی ناوەكییانەی نیگەرانكەرە شاعیر دەخاتە بەردەم ئەو ئاسۆیە و شاعیریش ئەوەی دەكەوێتە ئەستۆی هەر ئەوەیە كە ڕێبەرەكەی خۆی هەڵبژێرێت و هیچی تر.\nڕێبەرەكەی منیش پێنج پرەنسیپە كە لە ڕێگای موتاڵاكردن و خوێندنەوە و ئەزموون و وانە بەراووردكارییەكانەوە بەدەستم هێناوە:\nیەكەمیان: شیعر ئاسۆیەكی بەرگوشاد و فراوانی هەیە ڕێبازە هونەرییەكان و تیۆرە ئێستێتیكییەكان و مەنهەجە ڕەخنەییەكان سنوورداری ناكەن.\nدووەمیان: شیعری هەموو زمانێك، تەنانەت شیعری هەموو نەتەوەیەكیش، خەسڵەت و تایبەتمەندێتیی دیاریكراوی خۆی هەیە. خەسڵەت و تایبەتمەندێتیی شیعری ئینگلیزیی وەكو خەسڵەت و تایبەتمەندێتیی شیعری فەڕەنسیی نییە، خەسڵەت و تایبەتمەندێتیی شیعری فەڕەنسییش وەكو خەسڵەت و تایبەتمەندێتیی شیعری ئەڵمانیی نییە. هەندێك خەسڵەت و تایبەتمەندێتیی تایبەتن بە زمان و یاساوڕێسا تایبەتییەكانییەوە، هەندێكی دیكەیشیان تایبەتن بە خەسڵەت و تایبەتمەندێتییەكانی نەتەوە و مێژووەكەی و كەلەپوورە ڕۆحیی و ماددییەكەیەوە. جا بۆیە شیعری ئەمەریكیی لە شیعری ئینگلیزیی، سەرباری ئەوەی كە هەردووكیشیان هەر بە یەك زمان دەنووسرێن، كەچی جیاوازە.\nسێیەمیان: پێویستە شۆڕشە شیعرییەكان بە پرسیارێكی ناوەكییانە دەستپێبكەن، چونكە شۆڕشەكان، تەنانەت شۆڕشە شیعرییەكانیش، لەسەر زەمین و ژینگەكەی خۆیاندا شەقلأ دەگرن، نە نێردە دەكرێن و نە هاوردەیش دەكرێن.\nچوارەمیان: پێویستە پەیوەندی بە شیعری جیهانیی و تیۆر و چەمكە ئێستێتیكیی و مەنهەجە ڕەخنەییەكانییەوە پەیوەندییەكی گفتوگۆئامێزانە و مشتومڕهەڵگرانە بێ، نەك پەیوەندی لاساییكردنەوە و كۆپیكردن.\nپێنجەمیان: سووربوون لەسەر دروستیی تیۆرێك و نادروستیی تیۆرێكی دیكە، لە هەرزەییەكی فیكریی بەولاوە هیچی تر نییە كە زۆرێك لە شاعیرانی خستە ناو تەڵەی لاساییكردنەوە و شێوازێكی"دەقگرتووی"نوێیشی بە "نوێخوازییەكەیان"بەخشی.\n*سەرچاوەی وەرگێڕانی ئەم نووسینە: انفرادات الشعر العراقی الجدید- الجز الاول: الستینیون- اختیار، توپیق و تقدیم: عبدلقادر الجنابی- منشورات الجمل- المانیا- الطبعە الاولی- ایار 1993


بەشداری کومیتەی فینلاندی کۆمەڵە لە چلەی ماتەمینی مام جەلال\nئێوارەی ڕۆژی یەكشەممە ڕیكەوتی ١٩ . ١١ .٢٠١٧ بەبۆنەی چلەمین ڕۆژی كۆچی دووایی مام جەلال تاڵەبانی سكرتێری گشتی یەكێتی نیشتمانی كوردستان كۆڕەیادیكی ڕێز گرتن و بیرەوەری و تایبەتمەندییەكانی سیاستمەداری گەورەی كوردستان لە لایەن كۆمیتەی ڕیكخستنی یەكێتی نیشتمانی كوردستان لە فینلاند و لە شاری تامپیرە ڕێكخرا.\nلەم كۆرەیادەدا ،كە بۆ رێزگرتن و بەرز نرخاندنی زیاتر لە پەنجاساڵ خەبات و تێكۆشانی بێوچانی پێشمەرگە،سیاسەتمەدار،تێكۆشەر، دیپلۆمات، سەرۆكی كوردی ئینترناشناڵ سۆسیالیست، سەرۆك كۆماری عراق و سكرتێری گشتی یەكێتی نیشتمانی كوردستان هەڤاڵ مام جەلال، كۆمەلیك لە كوردانی دانشتووی وەڵاتی فینلاند، كادر و ئەندامنی یەكێتی و هەروەها نوێنەرانی حیزب و لایەنە سیاسییەكانی كوردستان باشداریان كردبوو.\nلەو كۆڕەیادەدا لە لایەن كۆمیتەی كۆمەڵەی شۆڕشگێڕی زەحمەتكێشانی كوردستانی ئێرانەوە لە وەڵاتی فینلاند هاوڕێ جەعفەر مۆستەفاسۆڵتانی وتەیەكی بەنرخی بەبۆنەی چلەی ماتەمینی یادزیندوو مام جەلالەوە پیشكەش بە بەشدار بووان كرد و تیشكی خستەسەر قۆناخە جێیاوازەكانی ژیان و تێكۆشانی بەڕێز مام جەلال و باسی تایبەتمەندییەكانی مام جەلالی وەك سیاسەتمەدارێكی وریا و تێگیشتوو و هەڵكەوتووی كوردستان و بەتایبەت كوردستانی باشور كرد. بەتایبەت لایەنە ئازادیخۆازی، عەداڵەت خۆازی، پەشكەوتنخۆازی و پاڵنان بە كوردستانەوە بەرو دەستەبەركردنی مافەكانی كۆمەڵانی خەلكی كوردستان. ئاماژە بە دڵفراوانی و بەهانا هاتنەوەی پارچەكانی تری كوردستان و بەتایبەت یارمەتی مام جەلال بۆ كوردستانی ڕۆژهەڵات و كۆمەڵەی بەرز نرخاند.\nبەرز و بەڕێز بێت یادی هەمیشە زیندووی هەڤاڵ مام جەلال!\nئه‌م بابه‌ته 1187 جار خوێنراوه‌ته‌وه\nبەشداری کۆمەڵەی شۆڕشگێڕ لە کۆڕیادی شەهیدانی موشەکبارانی قەڵای حیزبی دیمۆکراتی کوردستان\nكۆمەڵەی شۆڕشگێڕ و حیزبی دیمۆكراتی كوردستانی ئێران كۆبوونەوە\nبەرێوەچوونی كۆبوونەوەی كومیتەی لایەنگرانی كۆمەڵە لە شاری هەولێر\nناوەندی هاوكاریی حیزبەكانی كوردستانی ئێران سمینارێکی لە سەر مانگرتنەکەی ٢١ی خەرمانان، بەڕێوەبرد\nکوڕی گیانبەختکردوویەکی کۆمەڵە لە ئاستی ئورووپادا پلەی یەکەمی کیک بۆکسی k1ی بە دەست هێنا\nبەشداری کۆمەڵەی شۆڕشگێڕ لە کۆڕیادی شەهیدانی موشەکبارانی قەڵای حیزبی دیمۆکراتی کوردستان\nكۆمەڵەی شۆڕشگێڕ و حیزبی دیمۆكراتی كوردستانی ئێران كۆبوونەوە\nدەرسەكانی ١٧ و ٢١ی خەرمانان\nئەمریكا یان ئێران؟ كێ تەریك دەكەوێتەوە؟ \nئێعدام و گوشارەكان نەویمان ناكات\nئێرادەی جەماوەر گەشاوەتەوە، بە یەكگرتووییمان پشتیوانی بین


دامەزراندنی خزمەتگوزاری vsftpd لە لینوکسی\nFTP کورتکراوەی File Transfer Protocol یان دەرگاو پرتۆکۆلی گواستنەوەی فایلەکانە. ئیشی ئەم دەروازە یان درگا یان پۆرتە هاوبەشکردن و گواستنەوەی فایلەکانە. زۆر خزمەتگوزاری هەیە کە لە ژێر ئەم پرتۆکۆلە نووسراوەن و لەسەر ڕاژە ئیشدەکەن .یەکێک لەم نەرمەکالانە کە زۆر بەهێز و پارێزراوە لە بواری ئاسایش vsftpd ـە. لەم بابەتە فێری دامەزراندن و رێکخستنی دەبین. بۆ دامەزراندنی پاکەتی vsftpd فەرمانەکەی خوارەوە دەنووسین :\nئێستا دەبێ وەک دەقەکەی خوارەوە فایلی etc/vsftpd.conf/ دەستکاری و گۆرانکاریەکان پاشکەوت بکەین. بە شێوازی پێشگریمان vsftpd ئەم نەرمەکالا بۆ خزمەتگوزاری لە سەر بنەمای دەرگای IPv6 رێکخراوە، گەر لە تۆڕەکەتان سوود لە IPv6 ناگرن وەک فەرمانەکەی خوارەوە کردار بکەن : یەکەم فایلەکەی خوارەوە لە شێوازی شرۆڤە دەربێنن و بیگۆرن بە وشەی YES .\nئێستا وشەی NO بۆ IPv6 دابین بکەن.\nبە شێوازی پێشگریمان ئەم خزمەتگوزارییە لە سەر Anonymous FTP رێکخراوە. لەم حاڵەتە هەر بەکارهێنەر بە ناوی بەکارهێنەری Anonymous و هەر وشەی نهێنییێک دەتوانێت لەم خزمەتگوزارییە سوود بگرێت و ئەو فایلانە کە هاوبەشکراوەن بیانبینێت. گەر گەرەکتانە ئەو بەکارهێنەرانە کە رێیانپێدراوە ئەم فایلانە کە هاوبەشکراوە بیبینن، دەبێ Anonymous ناچالاک بکەن.بەم شێوازە :\nخاڵ) زۆرتر حاڵەتی Anonymous FTP لەو خزمەتگوزاریانە سوودیان هەیە کە Public ـن و پێویستیان بە رێپیدان نییە. ئێستا بۆ چالاککردنی موڵەتدانی دەستپێگەیشتن بەو بەکارهێنەرانە کە رێگاتان پێداوە ،دەبێ هیڵی خوارەوە لە حاڵەتی شرۆڤە دەربێنن و وشەی NO بە YES بگۆڕن.بەم جۆرە ؛\nبۆ رێگەدان بە نووسین لەسەر فایلەکان دەبێ هێڵەکەی خوارەوە لە حاڵەتی شرۆڤە دەربێنن و بەم شێوازە بیگۆڕن:\nئێستا ئەم هێڵەش لە حاڵەتی شرۆڤە دەر دێنین :\nخاڵ) لە وشانی نوێ vsfptd توانایی چالاککردنی خزمەتگوزاری بە حاڵەتی chroot_local_user بوونی نییە، دەبێ بۆ چارەسەر کردنی ئەم کێشە، هێڵەکەی خوارەوەی پێ زایاد بکەین :\nلە کۆتایی فەرمانەکەی خوارەوە بۆ هەڵگرساندنی دووبارەی خزمەتگوزاری vsftpd دەنووسین :


شارەوانێکی کوردی دیکە لە تورکیا دەسبەسەر کرا\nفیلیز بولوت تەکین، شارەوانی سوور لە پارێزگای دیاربەکر لە پارتی دیمۆکراتی گەلان (هەدەپە) لە گەڵ دوو ئەندامی ئەنجومەنی شارەوانی سوور لە لایەن هێزەکانی پۆلیسی تورکیاوە دەسبەسەر کراون.\nسێ سەرۆک شارەوانی کورد لە مێردین دەست بە سەرکران\nسەرۆك شارەوانیەكانی هەدەپە لە سێ ناوچەی پارێزگای مێردین لەلایەن پۆلیسی توركیاوە دەستبەسەركران.\nشارەوانی لە کار لابراوەی وان لە نەتەوە یەکگرتووەکان:\nشارەوانی لە کار لابراوەی وان لە لێدوانێک کە بە شێوەی ڤیدئۆ کۆنفڕانس لە نەتەوە یەکگرتووەکاندا ئاراستە کرا، ڕایگەیاند: تورکیا خەریکی پێشێل کردنی هەموو مافێکی ڕاگەیێندراوی مافی مرۆڤە.\nبە بڕیاری پارێزگار؛\nڕێگری لە بەڕێوەچوونی فێستیڤاڵی لاوانی کورد لە ئەستەنبۆڵ کرا\nیەکەمین فێستیڤاڵی فەرهەنگ و هونەری لاوانی کورد کە بڕیار بوو لە لایەن ئەنجومەنی لاوانی پارتی دیمۆکراتیکی گەلانەوە لە ئەستەنبۆڵ بەڕێوە بچێت لە گەڵ ڕێگریی ئیدارەی پارێزگا ڕووبەڕوو بووەوە.\nلە دیدار لەگەڵ شاندی نوێنەرانی هەدەپە:\nنێچیرڤان بارزانی: ئێستا کاتی ئاشتی لە تورکیایە\nسەرۆکی هەرێمی کوردستان لە دیدار لە گەڵ شاندی هەدەپە لە هەولێر رایگەیاند: ئێستا کاتى ئاشتییە و پرسى کورد لە تورکیا دەبێ لە ڕێگەى ئاشتییەوە چارەسەر بکرێت.\nبۆ دیدار لەگەڵ بارزانی و بەرهەم ساڵح:\nشاندی باڵای هەدەپە گەیشتە هەرێمی کوردستان\nشاندی باڵای پارتی دیموکراتی گەلان (هەدەپە) بەسەرۆکایەتی سەزای تەمەللی گەیشتە هەولێر.\nدوو هاوسەرۆکی هەدەپە لە مووش دەستگیر کران\nهاوسەرۆكانی پارتی دیموكراتی گەلان "هەدەپە" لە شاری مووشی تورکیا دەستگیركران.\nپەلاماری تورکیا بۆ سەر هەرێم پێشێل کردنی یاسای نێودەوڵەتییە\nگونای گوبیلای بە ئاماژە بە پەلاماری سەربازی تورکیا بۆ سەر باکووری هەرێمی کوردستان وتی: ئەو ئۆپەراسیۆنە پێشێل کردنی ئاشکرای سەروەریی وڵاتێکی دیکە و یاساگەلی نێودەوڵەتییە.\nلە وتارێکدا بۆ واشنتۆن پۆست باسی کردووە؛\nکاردانەوەی دەمیرتاش بە دۆراندنی ئەردۆغان لە ئەنقەرە و ئەستەنبۆڵ\nهاوسەرۆکی پێشووی پارتی دیمۆکراتیکی گەلان لە وتارێکدا ئەنجامەکانی هەڵبژاردنی شارەوانییەکانی تورکیای لێکداوەتەوە.\nیەپەگە هەڕەشە نییە بۆ سەر تورکیا\nسەرۆکی حزبی کۆماری گەلی تورکیا لە پرۆگرامێکی زیندوو تەلەڤیزیۆنی، ڕاشکاوانە نکۆڵیی لە هەڕەشەبوونی یەپەگە بۆ سەر تورکیا کرد و وتی: هەندێک بە دوای تۆقاندنی گەلەوەن.\nبە تاوانی مانگرتن لە خواردن؛\n٤ ئەندامی هەدەپە ڕەوانەی زیندان کران\nبە پێی حوکمی دادگەی پێداچوونەوە بە دۆسیەی ٧ ئەندامی هەدەپە کە بە تاوانی مانگرتن لە خواردن دەستگیر کرابوون، چوار کەسیان ڕەوانەی زیندان کران.\nگومانی تێدا نییه که دزەکانی زه‌یتوون له عه‌فرین ده‌ر ده‌کرێن\nهاوسه‌رۆکی هه‌ده‌په له میانه‌ی میتینگێکی حزبه‌که‌ی له ئه‌سته‌نبۆڵ ڕه‌خنه‌ی له سیاسته‌کان تورکیا گرت و وتی: گومانی تێدا نییه که چه‌ته‌کانی زه‌یتوون له عه‌فرین ده‌ر ده‌کرێن.\nدوای ئه‌وه‌ی له زیندان ئازاد کرا؛\nپەروین بۆڵدان: لەیلا گۆڤەن بەردەوام دەبێت لە مانگرتن\nئاماژەی بە ئازادی لەیلا گۆڤەن کرد و وتی: مانگرتی لەیلا گۆڤەن بەردەوام دەبێت.


بۆچی ژنان زیاتر لە پیاوان دەگرین؟\nله‌لایه‌ن: محەمەد ڕزگار - به‌روار: 2021-03-30-13:51:00 - کۆدی بابەت: 3938\nبۆچی خانمان زیاتر لە پیاوان دەگرین؟\nخانمان هەستێکی ناسکتریان هەیە وەک لە پیاوان، هەربۆیە بە بەراورد بە پیاو لەکاردانەوەیان بۆ ڕووداوەکان هەستیارتر مامەڵە دەکەن، بەڵام ئەمە نابێتە هۆکارێک کە بڵێین پیاوان ئەسڵەن ناگرین، یاخود جوان نییە بگرین.\nخانمەکان لە حاڵەت و ساتە جیاوازەکاندا زیاد لە حەد هەستیارانەتر مامەڵە دەکەن، هەر بۆیە لەوانەیە قورس بێت بۆتان کە بزانن هۆکاری دڵگرانی هاوسەرەکانتان چییە.\nلەوانەیه گریان و فرمێسک ڕشتن بە لای زۆرێک لە پیاوانەوە خۆش نەبێت، هەروەها هۆکاری زانینی گریانی خانمێکیش کارێکی قورسە، لەوانەیه لە یەکەم حاڵەتدا وا هەست بکەن کە هیچ کارێکتان لەدەست نایەت بۆ ئارامکردنەوەی ئەو، بەڵام دەبێت بزانیت کە تۆ باشترین کەسیت بتوانیت یارمەتی ئەو بدەیت، تەنها کارێک بتوانن ئەنجامی بدەن ئەوەیە کە هۆکاری دڵگرانی ئەو بدۆزیتەوە و هەروەها لەگەڵی هاودەرد بیت.\nئیزن بدەن یەکەم خاڵ باسی جیاوازی هۆڕمۆنەکانی خانمەکان بکەین و ڕۆڵی لە گریانی ئەو خانمانەدا، دەبێت ئاگاداربن کە لە ئەنجامی سوڕی مانگانەی ئافرەتاندا ئافرەتان بە نسبەت هەموو بابەتێکەوە هەستیارتر دەبن و ئەگەری هەیە بە هەر هۆکارێک بگرین، ئەگەر هەستت کرد کە بۆ بابەتێک بەرپەرچدانەوەیەکی زۆر توندی دەبێت، نابێت لەگەڵی بە توڕەیی و ناخۆشییەوە ڕەفتار بکەیت بەڵکو دەبێت هەوڵ بدەیت ئارامی بکەیتەوە و هاودەری لەگەڵ بنوێنیت.\nهەستی پاک و واقعی\nتەنها ڕێگایەک کە دەتوانیت ئەو ئارامبکەیتەوە ئەوەیە کە بە هەر شێوەیەک بووە وا پیشان بدەیت کە لە هەستی ئەو تێدەگەیت و پشتیوان و پارێزەری ئەویت.\nچ دڵگران بێت لە دەستی کەسێک (یان تەنانەت خودی خۆشت) یان کەوتبێتە حاڵەتێکەوە کە هیچ کۆنترۆڵێکی بەسەر ئەو بابەتدا نەبێت و نائومێد و بێزار بێت، بۆ خاڵیکردنەوەی خۆی دەگری، لەم حەڵەتەدا هەستیارەدا ئەو بەدوای کەسێکی خەیاڵاویدا ناگەڕێت کە کێشەکەی خێرا بۆ چارەسەر بکات، تەنها پێویستی بە یارمەتی کەسێک هەیە کە ڕێز لە هەستەکانی بگرێت، وە درێغی نەکات لەو پشتیوانی و پارێزگارییەی کە ئەو پێویستی پێیەتی بۆ سەرکەوتن بەسەر کێشەکەیدا.\nخانمەکان بەرامبەر بە پیاوان لەکاتی توڕەبووندا دەگرین، ئەوکاتەی کە بەرنامە و پلانەکانیان وەک خۆی بۆ نەچێتە سەر، بۆ نموونە: خاوەن کار لەسەر کار دەری بکات یاخود لە بابەتی ژن و مێردایەتیدا دووچاری کێشە ببنەوە، توڕەبوونی خۆیان بە فرمێسک ڕشتن پیشان دەدەن، لە ڕووبەڕووبونەوە لەگەڵ دۆخێکی ئاوادا دەبێت هەوڵ بدەن کە بە پێچەوانەی هەستی خۆتانەوە ڕەفتار بکەن.\nواتە هەوڵ مەدەن کە زۆر لەسەری بڕۆن و گفتوگۆی زۆر بکەن، تەنها کارێک کە دەبێت ئەنجامی بدەن ئەوەیە کە چەندێک کاتی دەوێت پێی بدەن تاوەکوو باش دەبێتەوە.\nلەوانەیه پیاوان کاتێکی زۆر بەهەدەر نەدەن لە بیرکردنەوە لەو بابەتانەی کە لە ڕابردوودا ڕویانداوە، هەڵبەتە جگە لەو کارە خراپانەی کە لە قۆناغی ئامادەیی لە قوتابخانە کردوویانە، بەڵام خانمان توانایەکی زۆر باشیان هەیە لە بیرهاتنەوەی یادگاریە کۆنەکانی ڕابردوو دەتوانن بۆ ماوەی چەند کاتژمێرێک بیر لەو شتانە بکەنەوە کە لە ڕابردوودا ڕوویداوە بۆیان و وەک فیلمێک لە مێشکیاندا دەمێنێتەوە و بەردەوام لەگەڵی ڕۆڵ دەگێڕن.\nئەم یادگاریانە چ خۆش بن چ ناخۆش، دەبنە هۆکارێک بۆ گریانی خانمێک، بە هەرحاڵ ئەمە هۆکارێکە تا خانمێک ڕەفتار و هەستی بگۆڕێت و بێتاقەت ببێت و ببێتە هۆکارێک بۆ گریانی.\nوردەکاری زیاتر دەربارەی جیاوازی نێوان گریانی پیاو و خانمان\nزۆرینەی خانمان چەندەها جار لە ژیانیاندا ڕووبەڕوی ئەم ڕستەیە دەبنەوە (ژنان زۆر زیاتر و ئاسانتر لە پیاوان دەگرین، هەربۆیە نابێت زۆر گرنگی بدرێت بە گریانیان) گەرچی ئەم قسەیە لە کلتوری زۆرێکمان هەیە و بەچەند زمان وتراوە و نەوە بەنەوە وایان وتووە بەڵام کاریگەری جدی هەیە.\nئەم بابەتەی کە ژنان زیاتر لە پیاوان دەگرین دوو هۆکاری گرنگی هەیە ئەوانیش:\nلەڕاستیدا لەلایەکەوە جیاوازی زۆری هۆڕمۆنەکانی پیاو و ئافرەت و لەلایەکی کەوە ئەو پێگە کۆمەڵایەتیەی کە پیاوان و ئافرەتان تێیدان و کاریگەرییان و وەڵامدانەوەیان بۆی ئەمانە هۆکاری جیاوازین.\nبەجۆرێک کە خانمان لە ساڵێکدا (٣٠ بۆ ٦٤) جار دەگرین بە بەراورد بە پیاوان کە لە ساڵێکدا (٦ بۆ ١٧) جار دەگرین.\nلەگەڵ ئەمەشدا ماوەی گریانی خانمێک لە هەر جارێکدا درێژترە لەماوەی گریانی پیاوێک، هەر بۆیە دەڵێن گریانی خانمان ٦ خولەک و هی پیاوان ٣ خولەکە\nجیاوازیەکان لە گریانی خانمان و پیاواندا\nخوێندکارانی زانکۆیەکی هۆڵەندا ڕاپرسییەکیان کرد لەسەر پێنج هەزار کەس لە سی و حەوت وڵاتی جیاوازەوە ئەنجامەکەی ئەمە بوو:\nلەسەدا (٦٦)ـی پیاوان کەمتر لە پێنج خولەک دەگرین و لەسەدا (٢٤)ـیان هەر جارێک لەنێوان (١٥-٦) خولەک دەگرین.\nوە خانمان لەسەدا (٤٥)ـیان کەمتر لە پێنج خولەک و لەسەدا (٣٨)ـیان هەر جارێک لە نێوان (١٥-٥) خولەک دەگرین.\nوە هەروەها ئەگەری ئەوەی کە خانمان لە نیوکاتژمێرەوە تا یەک کاتژمێر بگرین دوو بەرامبەری پیاوانە\nهەر ئەم بابەتەش خۆی یەکێکە لە هۆکارەکانی ئەوەی کە خانمان زیاتر هەستیارن بە ئەدەبیات و فیلمە سینەمایەکان بەتایبەت تراژیدی، هەر بۆیە پیاوانی بەڕێز کاتێک لەگەڵ هاوسەرەکانتاندا سەیری فیلم دەکەن و هەستیار دەبن دەبێت بە هیچ شێوەیەک گاڵتە بە گریان و ڕەفتاری ئەوان نەکەن و یان گوێی پێ نەدەن، بۆ خانمان ئەمە شتێکی ئاساییە، لەبەرئەوەی کە فرمێسک هۆکارێکی تری بوونی بەرزی هۆڕمۆنی (پڕۆلاکتین)ـە کە هۆڕمۆنێکە کە لەلایەن غودەی (هیپۆفیز)ـەوە کە ژنان ڕێژەیەکی زۆر لەم هۆڕمۆنەیان هەیە و کە دەکرێت ڕوونکردنەوەیەک بێت بۆ گریانیان، لە پاڵ هەموو ئەم بابەتانەشدا ئەو شوێنەی کە فرمێسکی لێوە دێتە دەرەوە لە پیاواندا گەورەترە وەک لە خانمان ئەمەش دەبێتە هۆی ئەوەی کە هاتنە خوارەوە فرمێسک لای پیاوان کاتێکی زیاتری پێ بچێت.\nبابه‌ته په‌یوه‌ندیداره‌كان به : بۆچی ژنان زیاتر لە پیاوان دەگرین؟


بەشی: نەوەد“ی گەڕانەوە(٩٠) له نووسینی: عەلی سوورەچۆمی. – سه‌رده‌شت\n« ئەو رۆژانەی قەت لەبیر ناچنەوە (بەشی ٧۴) له نووسینی خدر پاکدامه‌ن\nئەو رۆژانەی قەت لەبیر ناچنەوە (بەشی ٧۵) له نووسینی خدر پاکدامه‌ن »\nبەشی: نەوەد“ی گەڕانەوە(٩٠) له نووسینی: عەلی سوورەچۆمی.\nبەشی: نەوەد“ی گەڕانەوە(٩٠)\nگەمارۆی پەنا شار“. بەشی ١\nلە جەنگەی شەڕی پڕ لە ئازاری(کڕۆنا)دا کە ھێشتا لایەنە شاراوەکانی بەردەوام(ن) بە ئیرادەوە ھەوڵ دەدەین زاڵ بین ،مرۆڤایەتی دەست لە ناودەستی یەک ،بۆوەی براوە بێت.\nپشت بە ڕێنماییەکان سەردەکەوین.\nپەلەقاژە بۆ رزگار بوون لە دۆزەخ\nنازانم ،دەتوانم وەڵامی ویستی خۆم بدەمەوە\nئاخ…خۆزگە ھەزار خۆزگە ،بەو نووسینە دەگەیشتم بە دۆخی پشکووتنەوەی ڕووداوێک کە پێنووس“ وەک ،ئیرادەی پێشمەرگە ،وەک باوەڕ لێرە دەبوو بە پردی“گەیاندنی مەبەست تا بە سەر جەوھەرو وشەکانی دا بچین بۆ نێو ڕووداوەکانی شەڕ.\nئارام ئارام بەرەو سەفەرێکی ون دەڕۆین لەو سەفەرانەی کە بەشی ھەرە زۆری کاراکتەرەکانی ون بوون یا لە ژیان دا نەماون.\nئێستا ھەوڵ دەدەم ھەموو ڕووداوەکان لێرە بەیەکەوە بزانین! بزانین ،ساڵی(١٣۶۵) چۆن لە ئێوارەیەک دا زۆر شت پێچەوانە بۆوە.\nچۆن پۆلێک پێشمەرگە(گەمارۆ) دراون بێ ئەوەی بە خۆیان بزانن. ئاخر شوێنی ئەوان شوێنێکی تا بڵێی مەترسیدارە! ئەوان لە پەنا شاری سەردەشت“و لە تەنیشت ماڵەکانی گوندی باسکەدوو“لە شیوێک دا ماونەوە.\nلە گێڕانەوەکەی دا ھەڵە ناکەم لە ساڵەکەی و بەشی زۆری ڕووداوەکان وەک خۆی.\nتەنیا ڕۆژ و ڕەنگە چەند شتێکی دیکە! چی بکەم کووڕە ھەژارو بێسوادەکانی وەک ئێمە لەو ڕۆژگارەدا ،کوا لە گرینگی خۆیان و مێژووی ڕووداوەکان تێدەگەیشتن…\nحەق بوو ھەنگاو ھەنگاو ڕووداوەکان تۆمار کرابان ،بۆ ئێستا دەبوون بە سامانێکی گەورە لە مێژووی بەرگری و خەبات لە پێناو ڕزگاری دا.\nبڕوا بکەن ئەوە فیلم“نییە ڕووداوێکە، لەو ڕووداوانەی کە بە سەر پێشمەرگە ھاتوون ،بەڵام: پێشمەرگە ،نەشکاوە بە چۆک دا نەھاتووە.\nھەوڵ دەدەم بە وشەکان و بە گەیشتن بە کاتە ھەستیارەکان ھەموو شتێکتان بیر بچێتەوە! تەنیا بیر لەوە بکەنەوە ئەوان لەو دابڕ دابڕە دا کە لە نێو مەیدانی شەڕێکی گەورە دان چی دەکەن!\nچەند ڕوون کردنەوەیەک\nئەو کات ئێمە زۆر لاو بووین ھێشتا کەمتر چووبووینە مەیدانی شەڕ“، راستی شەڕ“ئەوەندە ئاسان نییە! لە گەڵ ئەوەی ورە“ی دەوێ ئەزموون-یشی پێویستە ،ئەزموون بەرە بەرە دەست دەکەوێ ، بە ھەمان شێوە ورە“ش لە مرۆڤ دا گەشە دەکات لە گەڵ ئەوەی بەشێکی رەنگە شتی زات“ی بێت ،بەو واتایە: لە ئینسانێک“بۆ ئینسانێکی“دیکە جیاوازە.\nخاڵێکی دیکە باوەڕە“،باوەڕ بە ئامانج کە زۆر جار بۆوەی پێی بگەی دەبێ بەربەستەکانی ببڕی.\nلە جۆری خەبات کردن دا لە ھەر بوارێک ھەبیت پێویستیت بە ئەزموون و ڕاھاتنە ،بۆوەی بزانی چۆن لە گەڵ ڕووداوەکان ھەڵس و کەوت بکەی.\nزۆر بوون ئەو پێشمەرگانەی تەنیا بە ھۆی کەمتەرخەمی شەھید بوون ،زۆر بوون ئەو ھەستە تەشکیلاتی-یانەی کە تەنیا بە ھۆی نە شارەزایی خۆیان و بە قسەیەکی خۆیان گرفتار بوون و بەرەو چارەنووسێکی نادیار ڕۆیشتن.\nئێوارەیەکی درەنگی کۆتایی مانگی بەھار“ی ساڵی ١٣۶۵- تیم“ێک پێشمەرگەی ١١- کەسی لە سوونێ“ڕا بەرەو ناوچەی سەردەشت“وەڕێکەوتین. راستی ،سەرەتا بەشی زۆری ئێمە نەمان دەزانی بەرەو کوێ دەچین ،لانی کەم ئەوەندە نەھێنی پارێزی کرابوو کە ڕێگا نەدرێ ھیچ شتیک لە سەر ئامانج“ی دیاری کراو دزە“بکات.\nئەی چۆن بوو ئێمە ئاشکرا بووین و لە سەعات ١٢-ی نیوەڕۆ ڕا تا کاتی وەڕێکەوتنی ئێمە ،ھێز“ێکی سەدان کەسی لە شوێنەکانی نزیک خۆمان چاوەڕوانن بەرەو دۆزەخی ئەوان بڕۆین!!! ئێستاش ئەوە ڕوون نەبۆوە\nتەنیا ھێندێک نیشانە ھەن کە دوایی بۆتانی باس دەکەم.\nئەوانەی دەبێ بە پێی دەرفەت ناویان بێنم و دەکرێ ،ئیشارەیان پێ دەکەم…\nلەوانە بەرپرسی ئێمە کەسێک بوو کە ئێستا لە ناوخۆیە و ناوی ناھێنم.٢- ناسر ئازەری“کووڕی ناو شار“لە ئازایەتی دا کێو بوو لە توانای جەستەیی دا بێ ھاوتا بوو ، جارێکی دیکە باسم کردوە دواتر ساڵی ۶۶- لە کاتی دەست بە سەر داگرتنی پایەگای گوندی گوێزیلێ“دا شەھید بوو! شەھید بوونێک کە ھێشتا قسە زۆرە لە سەری!!!!\nئاخر ،ناسر ئازەری“ورە بوو ،ئازایەتی ئەو بەس بوو بۆوەی ئیمانمان بە خۆمان ھەبێت و بەرە بەرە ببین بە خاوەن ورە“. جا ئێرە دەکەین بە دەرفەتێک بۆوەی بزانن ناسر“کێ بوو! لە نێو قووڵایی نووسینەکەدا ،ئێوە بە دوای ناسر“دا دەگەڕێن بۆوەی بزانن چی دەکات ،ھەر ئەوەش نا ،بیر لەوە دەکەنەوە لە تەنگانەدا یا کاتی پۆشینی بەرگی پیرۆزی پێشمەرگایەتی ببن بە ناسر“…….\nناسر گیان“ ھێشتا پێم وایە گێژەنی ھیچ گەردەلوولێک ناتبات ،دەریاش بێت تۆ ون نابی.\nسوێند بە نەخشەی گیرفان و خەونی بستێ خاک\nبە نووسینەکان دەتبەینە نێو دڵی لاوان و نەسلەکانی دوای خۆت ،تۆ رۆژێک دێت دەبی بە سەر دێڕی ڕۆمان“ێک لە وێنەی حەمەدۆک.\n٣- کاک خدر سەداقەت“کە خەڵکی گوندێک بووین و وەک مامۆستایەک بوو بۆ من.\n۴-کووڕێکی دیکە کە ناوی شێخە“بوو بۆتان باس دەکەم ئەو شەوە چی بە سەرھات.\nھەر ئەوەش نا !! بۆتان دەگێڕمەوە بەرپرسەکەش-مان چی بە سەر ھات-\n۵- کووڕێکی دیکە کە ناوی رەحمان بوو وابزانم خەڵکی مەھاباد بوو.\n۶-ح -کووڕی ناوشار بوو زۆر رەفیقم بوو.\nجارێ ناوەکانی دیکەم بیرنەماون کە ۴-کەسی دیکە بوون ،ھیوادارم دواتر بۆم ساخ ببنەوە.\nلەوانیش رەنگە یەکێک ناوی قووربانی بوو بێت کە ئێستا لە ناوخۆیە.\nھیوادارم یەکێک پەیدا بێت و بڵێ: بەشدار بووم. ئیدی ٣۵ ساڵ یا ٣۴ ساڵ تێپەڕ بووە\nلە رێگای کاک حەسەن خۆشکەلام(ی) ئازیز ،کاک خدر سەداقەت“چەند پرسیارێکی وەڵام دامەوە.\nجا لێرە ڕا دەڕۆین و ھەنگاو بە ھەنگاو ھەموو شتێکتان بۆ دەگێڕمەوە.\nوابزانم پێشمەرگەکان لە دوو پەل“و دەستەیەک دیاری کرابوون ،دوای ئاگادار کردنەوە بە پەلە پێویستیەکانی رێگا ئامادە کران. ئەو تیم(ە) لە ناو شاری“سەردەشت دەیەوێ عەمەلیات“بکات. بەرپرسان لە سەر دیاری کردنی شوێن و جۆری دەرباز بوون لە ناوچەکە ساخ ببوونەوە ،راستە ئێمە تازە بووین لە شەڕ“دەترساین یا ھێشتا وەک پێویست تاقی نەکرابووینەوە ،بەڵام: لە پەنا ئێمە چەند پێشمەرگەیەکی ئازاو دیار بووین کە لە نێو ھێزی پێشمەرگەدا ناو“بوون.\nئێوارەیەکی ئاماڵ زوو کە سێبەرەکان خەریک بوو شۆڕ ببنەوە ،لە مقەڕەکان دەرکەوتین.\nخەیاڵی پێشمەرگایەتی لە مێشکی پێشمەرگە لاوەکاندا دنیا و خوولیایەکی سەیرە! ھەر یەک لە ئێمە خۆی بە پاڵەوان و سەردار“ێک دەزانێ ،بە خەیاڵ دەڕواو خەریکی چنینی دیواری بیرکردنەوەکانیەتی کە دوا جار نابین بە ھیچ و رەنگە ئەو پاڵەوانە دەرنەچین ،بڕوا بکە نازانم چ ھەستێکی نەسرەوتووە داتدەگرێ! خۆ رەنگە ئەگەر ئەو غروورە“نەبێ ھەرگیز بەرگە نەگری. وای چەند ئازارو شەونخوونی مان چنینەوە چەند جار ئامێزمان بە خاک دا کرد ،کەچی: ئێستا پەڕیوەو ھەڵوەداین ،ونین ون! لای ھاوخەبات و بەرپرسانی دوێنێت ونی.\nھەرچی سەختی بێ بە درێژایی شۆڕش دەینووسینەوە ،رێگایەکی درێژ و زۆر جار تا لێواری ھەڵدێران سەد خۆزگە شەرەفی شەھید بوون باین…….\nلە داھاتوودا دەگەینە زۆر بڕگەی سەخت لە ژیان\n. ئەو جار….\nھەوا گەرم بوو بە مەودایەکی کەم دوو دوو شیوو و دۆڵەکانی بێدەلان و پووشکاوێن بڕین و بە خوار ماڵەکانی گوندی شێنێ“دا سەرکەوتین بەرەو ناوزەنگ. رێگاکانی دەرباز بوون ئەوەندە سەخت نین و ھێشتا دوژمن بەوە ڕانگەیشتووە ھەموو جێگایەک بە پایەگاو مین“ڕێژ کردن ببەستێ. بێ وەستان ڕێگا دەبڕین ئێستا خەریکە ماڵەکانی گوندی تووژەڵە“دەبڕین و بەرەو باسکی ڕێوی“دەڕۆین کە چەند ساڵ دواتر ئێرە کە نزیک ماڵەکانی گوندی کانیەزەردە“بوو بە ناخۆشترین شوێن و بیرەوەری بۆ ئێمە.\nبۆیەش وا دەڵێم: رێژیم ناوچەکەی واتەنی کە کەس نەتوانێ لێی بپەڕێتەوە ،کەچی: ھێزی پێشمەرگە بەربەست و مەترسی ناناسێ.\nھەر لەو ناوچە دواتر چەند ڕووداوی ناخۆش ڕووی دا کە بەرزتر لێرە بەرەو چیای مامەندە“شەوێک کەوتینە کەمین“دوای دەرباز بوون کەوتینە سەر مەیدان“ی مین“و ھاوڕێ و ھاوسەنگەری خۆشەویستم کاک خدری عەوڵای مام ئاغا“لاقی لە دەست دا. جارێ ھەر ئەوەندە و دواتر باسی دەکەم چۆن بووە ،کە لە ژێر لاقی“دا تەقییەوە دەستم لە سەر شانی بوو.\nئیدی ژیان ئاوایە ئێمە کە چەندین کەس بووین سەلامەت دەرباز بووین.\nڕووداوێکی زۆر ناخۆشە و دوور و درێژ بۆ کاتی خۆی. چی بکەم لێرە ناوچەکە ئەگەر پێی دا ڕابرین دەبێ جار جار ئاوڕ بدەیەوە.\nوێنەکە شەوی ڕابردوو کاک ڕەحیم دەروێش داینابوو لە ژێر پۆستێک\nسووپاس کاک ڕەحیم گیان\nھیوادارم ھەموویان بناسنەوەو کاک ڕەحیم شتێک لە سەر شوێن و کاتەکەی بنووسێ\nچوار شەھیدی تێدایە\nچاو لە جوانی ئەو وێنە بکەن\nچاو لە دوو فەرماندەی ئێمە بکەن.


پرۆسەی خوێندن لە سەرجەم زانکۆکانی کوردستان بەردەوام دەبێت\nسەرجەم زانکۆ حکومییەکانی سنوری پارێزگای سلێمانی پابەندبوونی خۆیان بە درێژەدان بە پرۆسەی خوێندن دووپاتدەکەنەوە\nئەمەش دەقی بەیاننامە هاوبەشەکەیانە:-\nمامۆستایان و فەرمانبەرانی خۆشەویست لە زانکۆکانی کوردستان\nکەس و کاری بەڕێزی خوێندکاران\nوەک ئاگادارن لە سەرەتای خوێندنی ئەمساڵەوە سەرباری بارودۆخی تایبەتی هەرێمی کوردستان و قەیرانی نەخوازراوی دارایی، بە هەوڵ و ماندووبوون و خۆڕاگری مامۆستایان و فەرمانبەران توانرا بە شێوەیەکی سەرکەوتوو بەردەوامی بە پرۆسەی خوێندن بدرێت و لە هیچ زانکۆیەکی کوردستاندا بایکۆتی هۆڵەکانی خوێندن نەکرێت هەر بۆیە جێگەی خۆیەتی کە سوپاسی تایبەتی یەکە یەکەی مامۆستایان و فەرمانبەرانی زانکۆکان بکەین بۆ لەخۆبردووویی و دڵسۆزیان لە پێناو سەرکەوتنی پرۆسەی خوێندن لە هەرێمی کوردستان.\nئەنجوومەنی وەزارەتی خوێندنی باڵا و توێژینەوەی زانستی و ئەنجومەنی زانکۆکانی کوردستان پشتیوانی بەردەوام لە باشکردنی ژیان و گوزەرانی مامۆستایان و فەرمانبەرانی زانکۆکان دەکەن، هەر بۆیە لە دوا کۆبوونەوەی ئەنجومەنی وەزاتدا لە ڕێکەوتی (٢٧/٣/٢٠١٨) لەبەر ڕۆشنایی پێشنیاز و سەرنج و تێبینی زانکۆکان ، توانرا پرۆژەیەکی گشتگیر بۆ چارەسەرکردنی پرسی موچەی مامۆستایان و فەرمانبەران ئامادەبکرێت و دواتر لە ڕێگای بەڕێز وەزیری خوێندنی باڵا و توێژینەوەی زانستی لە کۆبوونەوەی (٢٨/٣/٢٠١٨) پێشکەش بە سەرۆکایەتی ئەنجومەنی وەزیران بکرێت، بە خۆشحاڵییەوە بەشێکی زۆری ئەم پرۆژەیە لە چوارچێوەی پرۆژەی چاکسازی حکومەتی هەرێمی کوردستان دا جێی کرایەوە.\nپێشتریش لە کۆبوونەوەی (٢٢/٢/٢٠١٦) دا ئەنجومەنی وەزارەتی خوێندنی باڵا و توێژینەوەی زانستی پرۆژەیەکی دیکەی پێشکەش بە سەرۆکایەتی ئەنجومەنی وەزیران کردووە بەمەبەستی چارەسەرکردنی پرسی شایستە داراییەکانی مامۆستایان و فەرمانبەرانی زانکۆکانی کوردستان.\nدوایین بڕیاری حکومەتی هەرێمی کوردستان سەبارەت بەم پرسە بڕیارێکی گرنگە و بەشێکی بەرچاوی بارگرانییەکانی سەرشانی مامۆستایان و فەرمانبەران چارەسەر دەکات.\nهەموو لایەک دڵنیا دەکەینەوە کە ئێمە بەردەوام دەبین لە هەوڵەکانمان بۆ باشتر کردنی ژیان و گوزەرانی مامۆستایان و فەرمانبەرانی زانکۆکانمان و هاوکات خەرجکردنی شایستە داراییەکانی دیکەی مامۆستایان و فەرمانبەران لەسەر سندوقی داهاتی زانکۆکان بەردەوام دەبێت.\nهەربۆیە داواکارین هەموومان پێکەوە کار بکەین بۆ ئەوەی پرۆسەی خوێندن لە سەرجەم زانکۆکانی کوردستان بەردەوام بێت و دەرگای هۆڵەکانی خوێندن بەڕووی گەنجان و ڕۆڵەکانی وڵاتەکەمان ئاوەڵا بێت، ڕێگە نەدەین هیچ گرفتێک ببێتە لەمپەڕ لەبەردەم بەردوامبوونی پرۆسەی خوێندن لەو ماوە کەمەی کە لەپێشمانە بۆ تەواوکردنی خوێندنی ئەمساڵ. هەروەها زۆر گرنگە کە نەهێڵین پرۆسەی خوێندن لە زانکۆکانمان ببێتە قوربانی ئەجیندای سیاسی و دەبێت کار بکەین کە سیاسەت و بانگەشەی هەڵبژاردن لە پرۆسەی خوێندن دوور بخەینەوە.\nکەس و کاری خۆشەویستی خوێندکاران:\nئێوەش لە شوێنی خۆتانەوە ڕۆڵ و کاریگەریتان هەیە کە هاوکارمان بن و پشتیوانی لە بەردەوامی پرۆسەی خوێندن بکەن بۆ ئەوەی ڕۆڵەکانتان لە مەترسی لەدەستدانی ساڵێکی خوێندن بپارێزن.\nبەهیوای بەردەوام بوون و سەرکەوتنی پرۆسەی خوێندن لە هەرێمی کوردستان\nدەستەی کوردستانی بۆ دیراساتی ستراتیژی و توێژینەوەی زانستی\nزانكۆی سلێمانی كۆلێژی زانستە سروشتییەكان لە قەزای چوارتا دەكاتەوە\nزانكۆی سلێمانی بڕوانامەی رێزلێنانی بەخشییە خوێندكارانی بەشداربووی هێڵی گەرمی 122 ی بەرەنگاربوونەوەی كۆرۆنا\nتوێژینەوەیەكی زانكۆی سلێمانی بە هاوبەشی زانكۆیەكی ناوداری جیهانی دەرگای نوێ بەڕووی زانستی ڤایرۆسدا ئەكاتەوە\nسەرۆكی زانكۆی سلێمانی بەشێوەی ئۆنلاین لەگەڵ كونسوڵی گشتی ئەمریكا لە هەرێم كۆبووەوە\nپەیامی سەرۆكی زانكۆی سلێمانی بۆ مامۆستایان و فەرمانبەران و خوێندكارانی زانكۆ


سیماو خه‌سڵه‌تى سته‌مكار - ئاوێنه\nیه‌كێك له‌نیشانه سه‌ره‌كییه‌كانی ناسینه‌وه‌ی سته‌مكار ئه‌وه‌یه كه ڕه‌وایه‌تی سیاسی‌و یاسایی‌و ئه‌خلاقی نییه, سته‌مكار سیسته‌مێكه هیچ مه‌شروعیه‌تێكی نییه لێوان لێوه له‌میرغه‌زه‌بی له‌زۆره ملێ‌و خۆسه‌پاندن‌و دژ به‌ئیجماع‌و كار بۆ چاندنی ترس‌و تۆقاندن ده‌كات, هه‌رهه‌وڵێك له‌پێناو ئه‌وه‌ی كه بمانه‌وێت ته‌عریفی سته‌مكار بكه‌ین هه‌وڵێكی مایه پوچ‌و خۆكوژییه, چونكه سته‌مكار كورت ناكرێته‌وه بۆ پێناسه‌یه‌ك یان ره‌هه‌ندێك، به‌ڵكو سته‌مكار مه‌خلوقێكه هه‌رجاره‌و له‌به‌رگێكدا خۆی به‌یان ده‌كات، هه‌ربۆیه ناسینه‌وه‌و پێناسه‌كردنی كارێكی زه‌حمه‌ت‌و له‌ڕوی مه‌عریفیه‌وه خۆكوشتنه.\nله‌ناو سیسته‌می سته‌مكاریدا ده‌سه‌ڵاتدارێتی و حوكمڕانیه‌تی مه‌شروعیه‌تی خۆی له ده‌ستداوه ، یه‌كه‌مین وه‌زیفه‌ی سته‌مكار ئیحتیماركردنی ده‌سه‌ڵاتدارییه‌تی و مۆنۆپۆلكردنی سه‌رچاوه‌ی دارایی و سه‌رچاوه‌ی هێزی چه‌كداره بۆ سه‌پاندنی گوتاره سیاسییه‌كه‌ی كه له ده‌ره‌وه‌ی ئیجماع و له ده‌ره‌وه‌ی یاساو گفتوگۆی مه‌ده‌نیانه‌و عه‌قڵانیه‌ته , وه‌زیفه‌یه‌كی تری سته‌مكار كۆنترۆڵكردنی سه‌رچاوه‌كانی مه‌عریفه‌و دیدو بۆچوون و بیروڕاكانی خه‌ڵكه ,كۆنترۆڵكردنی فره‌یی دیدو جیهانبینی عه‌قڵه‌كان ,به ئامانجی ئه‌وه‌ی كه یه‌ك دونیابینین و یه‌ك گوتاری سیاسی یه‌كڕوانین یه‌ك عه‌قڵ دوور له عه‌قڵانیه‌ت و حه‌كیمیه‌ت به به‌رگێكی سته‌مكارییه‌وه به‌سه‌ر هه‌موواندا ده‌سه‌پێنێت .\nسه‌پاندنی ڕوانین و عه‌قڵی سته‌مكار به‌سه‌ر كۆمه‌ڵگادا به‌بێ به‌سه‌ربازیكردنی یاسایی كۆمه‌ڵگا ناچێته بواری جێبه‌جێ كردنه‌وه ,بۆیه ئه‌گه‌ر یاسایه‌كیش له‌ناو سیسته‌می سته‌مكاریدا هه‌بێت , ئه‌و یاسایه له‌هه‌ناوی سته‌مكاردا له‌دایك بووه و ماكیاژ بۆ سته‌مكار ده‌كات و دژ به ئازادی و به‌ها دیموكراسیه‌كانه , بڕیاره‌كانی سته‌مكار هیچ بنه‌مایه‌كی یاسایی و سیاسی و ئه‌خلاقی نییه.\nجۆن لۆك له‌كتێبی (فی الحكم المدنی) دا ده‌ڵێت “له‌هه‌رشوێنێك یاسا كۆتایی هات سته‌م ده‌ست پێده‌كات.\nسته‌مكار له واتا زانستیه‌كه‌یدا به‌واتای ڕژێمێكی تۆتالیتاری دێت, به‌شێكی زۆری ڕژێمه تۆتالیتارییه‌كان به‌یاسا دێنه سه‌رحوكم ،هه‌ندێكیش له‌ڕێگه‌ی هه‌ڵبژاردن و شه‌رعییه‌تی شۆرشگیرییه‌وه هاتونه‌ته سه‌رحوكم ئه‌دۆڵف هیتله‌رو مۆسۆلۆنی دوو نمونه‌ی زیندوی مێژووی مرۆڤایه‌تین, گوتاری سیاسی و دروشمی سته‌مكار گوتارێكی فشه‌ڵه‌و كار له‌سه‌ر جوڵاندنی هه‌ستی نه‌ته‌وایه‌تی خه‌ڵك ده‌كات, ئیتاڵیای فاشی‌و ئه‌ڵمانیای نازیزم‌و توركیای نوێ له‌سه‌رده‌می ئه‌تاتوركداو عێراقیش له‌سه‌رده‌می به‌عسیزمدا كاری له‌سه‌ر هه‌ست‌و سۆزی نه‌ته‌وایه‌تی‌و دروشمی شۆڕش‌و گه‌لپیرۆزی به‌رز ده‌كرده‌وه‌و له‌ڕێگه‌ی هه‌ڵبژاردن و شه‌رعیه‌تی شۆرشگێڕیییه‌وه هاتوونه‌ته سه‌ر كورسی حوكمرانیه‌تی و گه‌له‌كانیان به‌ره‌و لێواری له‌ناوچوون و جه‌نگ و قه‌یرانی برسێتی بردووه.\nگه‌ر سه‌یرێكی مێژووی كلاسیكی یۆنانی كۆن بكه‌ین كه دوو شاری یۆنانی به‌ناوی (سپارتاو ئه‌سینا) سپارتا شارێكی گرنگی یونانی بووه, به‌ڵام له‌ژێر حوكم‌و سێبه‌ری سیسته‌مێكی سیاسی و سه‌ربازیدا بووه، یه‌كێك له‌سیماكانی شاری سپارتا زاڵبوونی سه‌ربازگه‌رێتی بووه ,واته دانیشتوانه‌كه‌ی به‌سه‌ربازی كراوه یان كۆمه‌ڵگایه‌كی سه‌ربازی بووه، هه‌ربۆیه‌شه ئه‌م شاره (سپارتا) خاوه‌نی فه‌یله‌سوفێك نییه, به‌ڵام خاوه‌نی چه‌ندین جه‌نه‌راڵ‌و سه‌ركرده‌ی سه‌ربازی‌یه.\nله‌به‌رامبه‌ردا شاری ئه‌سینای یۆنانمان هه‌یه كه شارێكی دیموكرات و لیبراڵ و مه‌ركه‌زی چالاكی فه‌لسه‌فی و فه‌یله‌سوفانی سوقرات و ئه‌فلاتون و ئه‌رستۆ بووه , لێره‌وه دوو وێنا ده‌بینین وێنایه‌ك كه شاری سپارتا مه‌ركه‌زی دروستكردنی جه‌نگاوه‌ره‌كان و سیسته‌مێكی میلیتاریزمه ناتوانێت ئازادی عه‌قڵ و راگۆرینه‌وه‌و گفتوگۆ به‌رهه‌م بهێنێت , وێناكه‌ی تر وێنای شاری ئه‌سینای یۆنانه كه فه‌لسه‌فه له هه‌ناویدا گه‌شه ده‌كات و ئازادی فیكرو ڕاگۆڕینه‌وه فه‌راهه‌م ده‌كات .\nسته‌مكار له‌ودیوی سیسته‌مه سیاسییه‌كه‌یه‌وه ژیان و فۆڕمێكی تر نابینێت بۆ سیاسه‌تكردن پێویستی به ژینگه‌یه‌كی شێواو قه‌یرانێكی سیاسی و كۆمه‌ڵایه‌تییه, سته‌مكار كار له‌سه‌ر ئه‌وه‌ده‌كات كه بارودۆخی سیاسی و ئابوری و كۆمه‌لایه‌تی خه‌ڵك ناجێگیر بێت و كۆمه‌ڵگا له دۆخێكی ناجێگری ده‌رونیدا بژی , سته‌مكار هه‌میشه پێویستی به دروستكردنی كیشه‌یه و كۆمه‌ڵگاش له‌شه‌ڕێكی به‌رده‌وام دا بێت , سته‌مكار له هێزه‌وه سه‌رچاوه ده‌گرێت و كار له‌سه‌ر دروستكردنی تاكێكی بێ ئیراده بێ وزه و لاواز ده‌كات , تاكێك كه خاوه‌نی خودی خۆی نه‌بێت و خاڵی بێت له باكگراوه‌ندی عه‌قلانی و هوشیاری و ئاگایی , سته‌مكار له پێناو مانه‌وه‌یدا پێویستی به ته‌كتیك و سیناریۆی نوێ یه و ته‌نانه‌ت شوێنكه‌وته‌كانی خۆیشی ده‌كاته بونه‌وه‌ری لاوازو بێ ئیراده و سته‌میان لێ ده‌كات , سته‌مكار كار بۆ كڕینی ئیراده‌ی كۆمه‌ڵگا ده‌كات له ڕێگه‌ی بڕینه‌وه‌ی موچه‌و پێدانی خه‌ڵات و پاداشت و ده‌مچه‌وركردنیان بۆ ئه‌وه‌ی تاكێكی بێ ئیراده‌و ده‌سته‌مۆكراو قوڕوقه‌پی سیاسی به‌رهه‌م بهێنێت , كۆتا هه‌نگاوی سته‌مكار گه‌یشتنه به ڕاسیزم , چونكه راسیزم ده‌رهاویشته‌ی سته‌مكاره‌و سته‌مكاریش سه‌رچاوه‌ی ڕاسیزمه .\nبڵاوكراوه‌ته‌وه له 08-12-2017


غاز-ى میسر.. له توركیا و قه‌ته‌ر و ئیخوانیش ده‌دات\nبۆچوون / بیروڕا :: 27/02/2018\nمیسر، به‌ڕه-كه له‌ژێر پێى توركیا ده‌ردێنێت، ئه‌و توركیایه‌ى كه ده‌یویست ببێته سه‌نته‌رێكى ئیقلیمى له وزه‌دا، بۆیه ئه‌وه مایه‌ى پێكه‌نینه كه دوانگه‌ى میدیایى ئیخوان و ئه‌و كه‌ناڵانه‌ى له ده‌وحه و ئه‌نقه‌ره‌وه په‌خش ده‌كه‌ن، په‌نا ببه‌نه به‌ر پێوه‌ره‌كانى میسر و میسرییه‌كان، ئه‌ویش له دواى راگه‌یاندنى ئه‌و رێككه‌وتنه‌ى كه به بڕى 15 ملیار دۆلار له نێوان دوو كۆمپانیاى ئیسرائیلى و میسرى دا واژۆكرا بۆ گواستنه‌وه‌ى غاز-ى ئیسرائیلى و شلكردنه‌وه‌ى له دوو وێستگه‌ى شلكردنه‌وه‌دا له هه‌ردووى شارى ئیدكۆ و دمیات له ده‌لتا، پێش ئه‌وه‌ى بگوازرێته‌وه بۆ فرۆشتنى له ئه‌وروپا.\nژماره فه‌رمییه‌كان ئه‌وه ده‌سه‌لمێنن كه قه‌باره‌ى ئاڵوگۆڕى بازرگانیى نێوان ئه‌نقه‌ره و ته‌لئه‌بیب، كاتێك حزبه‌كه‌ى سه‌رۆك ره‌جه‌ب ته‌یب ئه‌ردۆغان له ساڵى 2002 دا جڵه‌وى ده‌سه‌ڵاتى وه‌رگرت، گه‌یشته 1،4 ملیار دۆلار و له ساڵى 2014 یشدا به‌رزبووه‌وه بۆ 5،8 ملیار، دواتریش به‌هۆى فراوانبوونى رووبه‌ر و پانتایى هاوكاریى و په‌رۆشیى توركیا بۆ ئیسرائیل! له‌و ژماره‌یه‌یش تێپه‌ڕى كرد.\nهه‌رچى قه‌ته‌ر-یشه، ئه‌وه هێنده به‌سه ئاماژه‌یه‌ك به كتێبى (قه‌ته‌ر و ئیسرائیل-دۆسیه‌ى په‌یوه‌ندییه نهێنیه‌كان) بدرێت كه له‌لایه‌ن سامى ریڤیڵ وه‌زیرى راسپێردراو له وه‌زاره‌تى ده‌ره‌وه‌ى ئیسرائیل-ه‌وه نووسراوه. ریڤیڵ به‌ڕێوه‌به‌رى نووسینگه‌ى به‌رژه‌وه‌ندییه‌كانى قه‌ته‌ر-ئیسرائیل بووه له ده‌وحه كه پێگه‌ى قه‌ته‌رى لاى ئیسرائیل به ئاستێك به‌رزكرده‌وه تا ده‌وحه رۆلى به‌رچاو بگێڕێت (وه‌ك پردێكى هه‌ڵواسراو له نێوان خۆى و ئیسرائیل-دا) هه‌روه‌ها (له‌و هه‌وڵانه‌یشدا كه ده‌وحه هه‌یبوو له بانگه‌شه‌كردنى بۆ چه‌ندین ده‌وڵه‌تى عه‌ره‌بى تا له‌ژێر ناوى بازرگانیى نهێنى و ئاشكرادا، په‌یوه‌ندیى له‌گه‌ڵ ئیسرائیلدا دابمه‌زرێنن).\nبێگومان هه‌ر ده‌ستكه‌وت و به‌ره‌وپێشچوونێكى میسر، وه‌ك شۆكێكى گه‌وره وایه بۆ ئیخوان و ئه‌و ده‌وڵه‌ت و لایه‌نانه‌ى كه پشتیوانییان ده‌كه‌ن، بۆیه بوونى میسریش به سه‌نته‌رێكى ئیقلیمیى وزه، كارێكه ئه‌وان ناڕه‌حه‌ت ده‌كات و ئه‌و باوه‌ڕه به‌رجه‌سته ده‌كات كه میسر له ده‌سه‌ڵاتى ئیخوان رزگارى بووه و كاریگه‌رى و ئاسه‌واره‌كانى ئیخوانى له‌كۆڵ بووه‌ته‌وه. به‌ڵام له‌مه‌یش گرنگتر لێره‌دا ئه‌وه‌یه كه مه‌سه‌له‌ى مامه‌ڵه‌كردن له‌گه‌ڵ ئیسرائیل ته‌نیا بیانوو و پاساوێكه له ده‌وڵه‌تێكه‌وه كه به‌راكردن بۆ هاوكاریى بازرگانیى به‌ره‌و ئیسرائیل ده‌ڕوات، یان ده‌وڵه‌تێك كه خزمه‌تێكى پێشكه‌ش ده‌وڵه‌تى عیبرى كردووه و ده‌ره‌نجام و ده‌ستكه‌وتگه‌لێكى هه‌بووه كه ته‌نانه‌ت خه‌ونیشى پێوه‌نه‌دیوه و مه‌سه‌له دارایى و هاوكارییه ئابورییه‌كان تێده‌په‌ڕێنێت و ده‌گاته ئاستى هه‌وڵدان بۆ رووخان و له‌ناوبردنى كۆمه‌ڵگه‌كانى ده‌وروبه‌رى ده‌وڵه‌تى عیبرى.\nله‌به‌رامبه‌ردا ئاڵوگۆڕى بازرگانیى نێوان میسر و ئیسرائیل، به درێژایى زیاتر له سێ گرێ، زۆر به كه‌مى مایه‌وه و هه‌رگیز به‌ربه‌ستى نیو ملیار دۆلارى ساڵانه‌ى نه‌به‌زاندووه.\nدواى رێككه‌وتنى ئاشتیى ساڵى 1979 قه‌باره‌ى بازرگانیى له نێوان 40 بۆ 50 ملیۆن دۆلارى ساڵانه‌دا به‌رز و نزمیى كردووه. به‌ڵام رێككه‌وتنه‌كه‌ى ئۆسلۆ بووه هۆى كه‌مێك به‌رزكردنه‌وه‌ى هه‌تا ساڵى 2000 و ئه‌وه‌بوو قه‌باره‌ى ئاڵوگۆڕ گه‌یشته 100 ملیۆن دۆلار له ساڵێكدا. له ساڵى 2002 ه‌وه هه‌تا 2004 ئاسته‌كه دابه‌زى، ئه‌مه‌یش به‌هۆى زیادبوونى هه‌ڵمه‌ته‌كانى دژى ئاساییبوونه‌وه له‌گه‌ڵ ئیسرائیل له ده‌ره‌نجامى ساڵانى راپه‌ڕینه‌كه و هه‌روه‌ها به‌هۆى ده‌ستگیركردنى بزنسمانه ئیسرائیلیه‌كان له‌لایه‌ن ده‌سه‌ڵاتدارانى میسر و ته‌قینه‌وه‌ى چیرۆكى (عه‌زام عه‌زام)ى سیخوڕ، هه‌موو ئه‌مانه بوونه هۆى دابه‌زین و كه‌مبوونه‌وه‌ى قه‌باره‌ى بازرگانیى نێوان ته‌لئه‌بیب و قاهیره بۆ ته‌نیا 30 ملیۆن له‌و ساڵانه‌دا.\nدواى رێككه‌وتنى (كویز) به چاودێریى ئه‌مریكا و له كۆتایى ساڵى 2004 یشدا، جارێكى تر قه‌باره‌ى ئاڵوگۆڕى بازرگانیى نێوان هه‌ردوو وڵات ده‌ستى كرده‌وه به‌زیادكردن و له ساڵى 2008دا غاز-ى میسرى هه‌نارده‌ى ئیسرائیل كرا و ساڵى دواتریش قه‌باره‌ى هاورده‌ى ئیسرائیل له میسره‌وه، بازى دا بۆ 270 ملیۆن دۆلار، ئه‌مه له‌كاتێكدا كه میسر به قه‌باره‌ى 134 ملیۆن دۆلار هاورده‌ى له ئیسرائیله‌وه هه‌بوو. قه‌باره‌ى ئاڵوگۆڕى بازرگانیى له ساڵى 2010 دا چووه لووتكه و گه‌یشته نیو ملیار دۆلار. له ساڵى 2011 دا جارێكى تر كه‌مى كرد و به‌ڕێژه‌ى 18%ى به‌راورد به 2010 دابه‌زى و له نیو ملیار دۆلارى ساڵانه‌وه هاته‌خواره‌وه بۆ 415 ملیۆن، ئه‌مه‌یش به‌هۆى ئه‌و گرژى و نائارامییانه‌وه كه میسر به‌خۆوه‌ى بینى.\nله سه‌رده‌مى سه‌رۆكى پێشووتر، محه‌مه‌د مورسى-ى ئیخوانى-دا، قه‌باره‌ى ئاڵوگۆڕى بازرگانیى نێوان میسر و ئیسرائیل گه‌یشته 200 ملیۆن دۆلار، له‌وه‌یش 120 ملیۆن دۆلارى هه‌نارده‌ى به‌رهه‌مه‌كانى ئیسرائیل بوو بۆ قاهیره.\nسه‌ره‌ڕاى ئه‌و بازه گه‌وره‌یه‌ى كه له سه‌رده‌مى ئه‌لسیسى-دا ئابوریى میسر داویه‌تى، به‌ڵام ئاڵوگۆڕى بازرگانیى نێوان میسر و ئیسرائیل هه‌ر به خراپیى مایه‌وه و هه‌تا پێش جێبه‌جێكردنى ئه‌م رێككه‌وتنه‌ى ئه‌م دوایه‌ى بوارى غاز، نه‌یتوانى قه‌باره‌ى پێشوو تێپه‌ڕێنێت یان هیچ نه‌بێت بگاته نیو ملیار دۆلار\nبه‌گشتى، ئه‌و پاره و پووڵه زۆر و زه‌وه‌نده‌ى كه خه‌رجكرا بۆ شكستپێهێنانى ده‌وڵه‌تى میسر و رووخاندنى به‌سه‌ر ئه‌وه‌ى كه تێیدایه‌تى و سپیكردنه‌وه‌ى رووى ئیخوان، هه‌مووى به‌فیڕۆچوو و با بردى، ته‌نانه‌ت ده‌شێت هه‌ڵمه‌ته‌كانى دژى میسر له‌ڕێى دوانگه میدیاییه توركى و قه‌ته‌رى و لیژنه ئه‌لیكترۆنیه ئیخوانییه‌كانه‌وه، بووبێتنه هانده‌ر و پاڵنه‌رێكى میسریه‌كان، به جۆرێك كه نزیكه‌ى 18 هاوپه‌یمانى نێوده‌وڵه‌تیى ئابوریى كه‌وتوونه‌ته پێشبڕكێى یه‌كتره‌وه بۆ ئه‌وه‌ى سه‌ركه‌وتنى به‌شداربوونیان له پرۆژه‌كانى غاز-ى میسردا به‌ده‌ستبێنن. له‌ولایشه‌وه هاوپه‌یمانیى ده‌وڵه‌تانى دیكه، خۆراك و ژه‌مه خواردنێك ده‌ده‌ن به‌و په‌نابه‌رانه‌ى ناو خێمه و كه‌مپه‌كان كه پریشك و پارچه‌ى به‌هارى عه‌ره‌بى وڵاته‌كانیانى وێران كردووه.\nمحه‌مه‌د سه‌لاح:: 27/02/2018


دیمانەی مانگێکی دەگمەن | ڕێکخراوەی زانستی فەرهەنگیی هۆژان\nڕێبەندان ۲, ۲۷۱۷ ڕێبەندان ۱۱, ۲۷۱۷ Hojan ئەستێرەناسی و ئاسمانگەڕی, زانیاری, هەواڵ و زانیاری 0\nدیمانەی مانگێکی دەگمەن\nدیمانەی مانگێکی دەگمەن لە ١١ی ڕێبەنداندا کە زیاتر لە ۱٥۰ ساڵە هاوشێوەکەی نەدیتراوە\nڕۆژی ۳۱ی ژانویەی (کانوونی دووەم) ۲۰۱٨ بەرامبەر بە ۱۱ی ڕێبەندانی ۲۷۱۷ی کوردی لە کاتی نیوەشەودا مانگ نە تەنیا پڕ و گەورەمانگە، بەڵکوو هاوکات مانگی شین (درێژخایەن) و خوێنینە.\nگەورەمانگ کاتێک پێش دێت کە مانگ لە خولانەوەکەیدا نزیکترین مەودای لە گۆی زەوی هەبێت. به هۆی نزیكبوونه‌وه‌ی خولگه‌ی مانگ له گۆی زه‌وی، مانگ ۱۴% گه‌وره‌تر له قه‌باره‌ی ئاسایی خۆی ده‌رده‌كه‌وێت و ڕووناكییه‌كه‌ی ۳۰% زیاد ده‌بێت.\nکاتێک کە لە ماوەی۳۰ ڕۆژدا (واتا مانگێکی زایینی) دوو جار مانگ پڕ دەبێت ئەو دیاردەیە ڕوودەدات. “مانگی شین” هەر دوو ساڵ و نیو (واتا ۳۰ مانگ) جارێک ڕوودەدات و بۆیە دەڵێن: “دەگمەنە “.\nوەک “گوڵە گەزیزە” کە ساڵێک دەخایەنێت تاوەکوو دەربکەوێتەوە، ئەوەش دیارده‌یه‌كی درێژخایەنترە و “مانگی شین” دەستەواژەیەکە کە ئاماژە بە دەگمەنبوونی دیاردەکە دەکات و هیچ پەیوەندیی بە ڕەنگی شين نيیە.\nهەر دوو پێشهاتەی ئاسمانییە واتا “گەوره مانگی” و”مانگی شین”، هاوکاتن لەگەڵ “مانگ گیرانی تەواو و گشتی”. لەو کاتەدا گۆی زەوی ڕێک لە نێوان خۆر و مانگدا هەڵدەکەوێت، بۆیە تیشکی خۆر ناچارە بە نێوان تەوشکی زەویدا تێپەڕێت. تەوشک ڕووناکیی شین بۆ وەنەوش زۆرتر پڕژ و بڵاو دەکاتەوە لە هەمبەر ڕووناکیی سوور. له ئاکامدا ڕۆشنایی سوور زۆرتر دەگاته مانگ، بۆیە مانگ سوور دەردەکەوێت واتا “مانگ خوێنین” دەبینرێت.\nئەوانە سێ پێشهاتەی مانگن لە شەوێکی شکۆدار بۆ بینەرانی ئاسمانی شەو.\nبە گۆێرەی هەواڵی space.com باشترین شوێن بۆ دیتنی هەموو ئەوانە بریتین لە: ئاسیای ناوەندی و ڕۆژهەڵاتی ئاسیا، ئیندونێزی، نیوزیلاند و ئوستڕاڵیا.\nپتر لە ۱٥۰ ساڵ لەمەوبەر، دوایین جار بوو کە هەر سێ پێشهاتەکە بەو شێوازە هاوکات ڕوویان دا.\nبەپێی پێڕستی فەرمیی مانگ گیران، دوایین جار کە مرۆڤ مانگ گیرانی گشتیی درێژخایەنی بینیوە دەگەڕێتەوە بۆ ۳۱ی ماڕسی ساڵی ۱٨٦٦ زایینی.\nلە ویلایەتە یەکگرتووەکانی ئەمریکا تەواوی ئەو دیمەنە جوانە، بەو مەرجەی کە مانگ گیران زۆر لە شوێنی مانگ نزیک بێت، بە تەواوەتی لە کیس دەچێت.\nئێوە لە وێنەی ژێرەوەدا گشت ئەو شوێنانەتان بۆ دەردەکەوێت کە لەوێدا مانگ گیران دێتە ئاراوە.\nدەتوانن کاتەکانی مانگ گیران لە نیوەگۆی باکووری زەوی لە ماڵپەڕی space.com بدۆزنەوە. بۆ وێنە لە ئۆستڕاڵیا شوێنی گەورەترین مانگ گیران نزیک سەعات ۲۳:۳۰ ڕوو دەدات و سەرجەم مانگ گیرانەکە نزیکەی ۱ سەعات و ۱٦ خولەک دەخایەنێت.\nهەروەها ئەم دیاردەیە پەیوەندیی بە کوردستانەوە هەیە و لە کوردستانیش دەبینرێت. نیو سەعات بەر لە ڕۆژئاوابوون هەڵاتنی مانگ هاوکاتە لەگەڵ گیرانی تەواوەتی مانگ و لە درێژەدا مانگ گیرانی بەشەکی دەبینرێت.\nئامادەکردنی: سولەیمان ڕەسووڵی\nخوێندکاری دوکتورای فیزیکی ناوەکی، زانکۆی پەیامی نوور، ناوەندی تایبەتی خۆێندنی باڵا، تاران، ئێران.\nSoleiman Rasouli, PhD Candidate of Nuclear Physics, Payame Noor University , Tehran, Iran.\nfull moon مانگی پڕ\nSuper Moon گەورەمانگ\nBlue Moon مانگی شین\nblood moon مانگی خوێنین\ntotal lunar eclipse مانگ گیرانی تەواو\nڤیدیۆ: مانگ چەندە گەورەیە\nڤیدیۆ: مانگ چەندە گەورەیە ئەم ڤیدیۆیە سەبارەت بە مانگ و چۆنیەتی بینینیەتی. بە زمانی کوردی…\nTags: سولەیمان ڕەسووڵی


لەبارەی گرانبونی بەنزین ژوری بازرگانی ڕونکردنەوە دەدات – لڤین پرێس\nلەبارەی گرانبونی بەنزین ژوری بازرگانی ڕونکردنەوە دەدات\nسەرۆکی ژووری بازرگانی و پیشەسازی سلێمانی ڕایدەگەیەنێت لەئێستادا چەندین هۆكار هەن لەپشت زیادبوونی نرخی سوتەمەنیی لە بازاڕەكانی هەرێمی كوردستان لەوانەش:\n١. زیادبوونی خواست لەسەر سوتەمەنی لەسەر ئاستی جیهان و بەرزبونەوەی لەبۆرسەی جیهانیدا، وە ئیداركردنی پەتای جیهانگیری كۆرۆناو ئاسی كردنەوەی ژیان و سێكتەرە ئابوورییەكان. بەتایبەتی وڵاتانی ڕۆژهەڵاتی ناوەڕاست.\n٢. زیادكردنی ئەو رسوماتانەی حكومەتی هەرێم وەریدەگرێت بۆ ڕێكاری یاسای و كارگێڕی هاوردەی سوتەمەنی لە دەرەوەی وڵاتەوە. پێشتر مؤڵەتی هاوردەی سوتەمەنی لەلایەن پارێزگای سلێمانییەوە دەدرا بۆ هەر تەنێك سوتەمەنی بڕی ( ١٥ $ )رسومات وەردەگیرا، وەبڕی ( ١٨ ) هەزار دیناری عێراقیش باج وەردەگیرا بۆ هەر تەنێك بەڵام لە ئێستادا ئەم مۆڵەتە لەلایەن بەڕێوەبەرایەتی سامانە سروشتیەكانەوە دەدرێت و ئەو رسوماتە زیاد كراوە بۆ ( ٢٥ $ ) بۆ هەرتەنێك وەرسوماتی باجیش لە ( ١٨ )هەزاروە كراوە ( ١٨٠ ) هەزار دینار.\n٣. گۆڕانكاری لە نرخی گۆڕینەوەی دیاری عێراقی بەرامبەر دۆلاری ئەمریكی ئەمەش زیادكردنی نرخی سوتەمەنی دەگەیەنێت بەو ڕێژەیە لەبەرئەوەی ئەو سوتەمەنیەی لە هەرێمی كوردستاندا بەكاردەهێندرێت لە دەرەوەی هەرێمەوە هاوردەدەكرێت.\n٤. حكومەتی هەرێمی كوردستان هیچ پلانێكی نیە بۆ هاوكاریكردن و جێگیركردنی نرخی سوتەمەنی هاوشێوەی حكومەتی ناوەند.\nسەرۆكی ژووری بازرانی و پیشەسازی سلێمانی بۆ چارەسەری گرانی نرخی سوتەمە پێشنیار دەكات بە:\n١. داوابكرێت بەشە سوتەمەنی بۆ پارێزگاكانی هەرێمی كوردستان لەلایەن حكومەتی ناوەندەوە دابین بكرێت و پێشنیار دەكەین حكومەتی هەرێمی كوردستان كاری جدی بۆ ئەم بابەتە بكات.\n٢. پێشنیار دەكەین پێداچوونەوە بەو گرێبەستانەدا بكرێت كە حكومەتی هەرێمی كوردستان لەگەڵ پاڵێوگەكاندا كردویەتی و پابەند بن بەناوەڕۆكی گرێبەستەكانەوەو وابكرێت ئەو پاڵاوگانە بەشە سوتەمەنی بۆ هەرێمی كوردستان بەنرخی گەونجاو دابین بكەن.\n٣. پێشنیاری دامەزراندنی دوو پاڵێوگەی هاوچەرخ دەكەین لە هەرێمی كوردستان لەلایەن وەبەرهێنەرانەوە بەشێوەی پشك لە ڕێگە كۆمپانیایەكی پشكدارەوە، كە بتوانێت پێداویستی هەرێم بۆ سوتەمەنی بە كوالێتی بەز دابین بكات. بۆ وەبیرهێنانەوەی بەڕیزتان ژوورەكەمان لەساڵی 2011 وە پێشنیاری دامەزراندنی ئەم پڕۆژەیەی كردووە بۆئەوەی بتوانرێت كۆنترۆڵی خواستی سوتەمەنی لەناوخدا بكرێت و ئەو داهاتەش نەچێتە دەرەوەی وڵات.


زایینی: ٢١-٠٦-٢٠١٧ - هەتاوی: ١٣٩٦/٠٣/٣١ - ١٢:٣٠ تاران قه‌باره‌ی فۆنت:\nکوردستان میدیا: هاوسەری شەهیدێکی حیزبی دێموکراتی کوردستانی ئێران و ئەندامی حیزبی دێموکرات لە تەمەنی ٨٣ ساڵیدا کۆچی دوایی کرد.\nبەپێی هەواڵی گەیشتوو بە ماڵپەڕی کوردستان میدیا؛ بەدێعە ئەمین پوور هاوسەری شەهید ئاغا عەلی سوڵتان پەنا ڕۆژی شەممە ڕێکەوتی ٢٧ ی جۆزەردانی ١٣٩٦ ی هەتاوی لە شاری سەقز لە تەمەنی ٨٣ ساڵیدا کۆچی دوایی کرد.\nبەدێعە خانمی ئەمین پوور لە ساڵی ١٣١٣ ی هەتاوی لە ئاوایی دەرەزیارەتی سەروو سەر بە سەرشیووی سەقزلە بنەماڵەیەکی نیشتمانپەروەردا چاوی بە دنیا هەڵهێنا. لە دوای پێکهێنانی ژیانی هاوبەش لە گەڵ شەهید عەلی سوڵتان پەنا دەڕواتە ئاوایی تاڵەجاڕ و دوای چەند ساڵ ژیان لە تاڵەجاڕ ، بە ماڵەوە دەڕۆنە ئاوایی دەگاگا و لەوێشەوە ماڵیان بار دەکات بۆ ئاوایی حاجی ئەول. ساڵی ١٣٥٧ هەتاویی بە ماڵەوە دێنە شاری سەقز . دوای هێرشی سوپای خومەینی بۆ سەر شاری سەقز دیسانەوە دەگەڕێنەوە بۆ ناوچەی سەرشیووی . ساڵی ١٣٦٤ هەتاوی هاوسەرەکەی لە ڕیزەکانی حیزبی دێموکراتی کوردستانی ئێران دا شەهید دەبێت و باری قورسی پەروەردەکردن و ژیانی مندالەکانی دەکەوێتە ئەستۆ. بەدێعە خانم بەو پەڕی لە خۆبوردوییەوە شان ئەداتە ژێر ئەم بارە قورسە و هەموو منداڵەکانی گەورە دەکات .\nلە دەیەی ٦٠ و ٧٠ی هەتاویدا ماڵەکەی بەدێعە خانم لە حاجی ئەوەل و درەزیارت شوێنی حەسانەوە و حەوانەوەی پێشمەرگەکانی حیزبی دێموکراتی کوردستانی ئێران بوو. بەدێعە خانم چەندین جار ئەکەوێتە ژێر گوشار و لێپرسینەوەی هێزە داگیرکەر و سەرکوتکەرەکانی کوردستان بەڵام بۆ ساتێکیش ئامادە نابێت لەبەرامبەر زوڵم و زۆرییەکانی ڕیژیمدا چۆک دابدا . بەدێعە خانم شێرەژنێکی نیشتمانپەروەری کورد بوو کە تا دواساتەکانی ژیانی هەموو ئاواتی وەدیهاتنی ئامانجەکانی هاوسەری شەهیدی بوو، که نیشتمانه‌کەی له ژێر چەپۆکی داگیرکەران ڕزگاریی ببێت و لە کوردستانێکی ئازاد دا منداڵە دوورە وڵاتەکانی لە ئامێز بگرێتەوە.\nمەخابن مەرگ مەودای وەدیهاتنی ئەو ئاواتەی پێ نەدا و دڵە گەورەکەی لە لێدان کەوت .


Wednesday, 03.28.2018, 8:38\nپەڕتووکی ئاڵەکۆک لە لە نووسینی نەمر غەنی بلووریان، باس لە ژیان وبەرهاتی سیاسی خۆی وبنەماڵە وچارەنووسی کۆمەڵگای کورد دەکا لە رۆژهەڵاتی کوردستان. بەرهەم وداڕشتنی ناوەرۆکی ئەوپەڕتووکە لە سەرەتای ژیانی گەنجیی ئەو بەڕیزە بە چرکە چرکەی تەمەنی خۆی بەرهەم هاتووە. تەنیا رێگوزەرێک کە توانای پێداچوونەوە وهەڵسەنگاندنی ئەو کتێبەی هەیە دوو باباتە. بابەتی یەکەم دیرۆکە کە بڕێار دەدا وبابەتی دووش نەتەوەی هوشیارو دوورناسە. کام یەک لەو دووتەوەر بە ویژدانێکی ئاگا لەسەر ناوەرۆکی ژیانی ئەو قارەمان دەدوێن دەبێ ڕادەستی رۆژگاری بکەین. کەسێک کە کاتێك لە دایک دەبێ سەربڵندانە دەژی وتا کاتی مردنیشی هەر سەربەرزانە ژیاوە، بە بێ ئەوەی هیچ گازەندەیەک لە نەتەوەکەی بکا زۆر مەزلوومانە لە هەندەران سەردەنێتەوە وپاشآن جەستەی پیرۆزی دەگاتەوە سەر خاکی باشووری کوردستان.\nلە سەرتیکۆشان وبەرخۆدانی ئەو قارەمانە دەبێ بگووترێ کە نەمریان بە تەنیا نەبووە. مەرزە خانی هاوسەری یەکێک بووە لەو ژنانەی کە ماوەی ئەو ٢٥ ساڵەی کە بەرێز غەنی بلووریان لە زیندانەکانی شای نۆکەر سفەتی ئێڕان لە ژێر گرانترین ئەشکەنجەوئازاردا دەیگووت: / نا /. بە ورەیەکی قارەمانانە وێنەی گریلایەکی سەردەم ببووبە هێز وموڕاڵ بۆ هاوسەری زیندانی کراوی خۆی چۆکی بە ژیانی تەنیایی داداوکاتیک هاوسەرەکەی گیرا زۆری پێنەچوو کە بوو بە خاوەنی ٢ منداڵی دوانەی کچ بەناوەکانی نەشمیل وهێرۆ، واوێدەچوو کە ئەو دوو کچە دەبوایە بە بێ باوک مەزن بن وتەنیا مەرزەی دایکیان وەک مامۆستایەک پەروەردەیان بکا.\nئاڵەکۆک ئەو پەڕتووکەی کە خەوی کەسانێک دەزڕێنێ کە وەک ئەسحابی کەهەف لە ناو ئەشکەوتەکانی دیرۆکی کورددا دە خەودا ماون.مرۆڤی شارەزاوکارامەی گەرەکە بە وردی وبێ ترس لە لۆمەوتانەی خەڵکی ساویلکە ناوەڕۆکی ئەو رووداوانە بکاتە چێژ وتام بۆ داهاتووی سیاسیی خۆی. لە مێژوودا زۆرن ئەو کەسانەی کە کەوتوونە بەر رقی دیرۆک وبەرپرسی لاپرەسەنی کۆمەڵگا وگیانی خۆیان لە دەست داوە. بێ بەختی نەتەوەی کورد لەوەدایە کە / ماندێلاکانی / خۆی ناناسی وکەسانێک دەکاتە رێ پیشاندەرکە ژێر بە ژێر دەبنە مقاشی دەستی بیانی بۆ مانەوەی دەسەڵاتی خۆیان.لە وڵاتی ئێمەدا بە کوشتدانی رۆڵەکانی نیشتمان زۆر هاسانە، گەیشتن بۆ ئامانج وێنەی تراویلکەی لێهاتووە.گرفت لە کوێێە؟ جوابەکەی زۆر هاسانە. لە ناهووشیاریی خۆمانە.\nنەمرغەنی بلووریان لە ساڵی ١٩٢٩ (١٣٠٨ هەتاوی) لە شاری مهاباد لە دایکبووە ودوای ٨٦ تەمەنی پڕ لە ئازار وشکەنجە و ٢٥ ساڵ زیندانی لە زیندانە جۆراوجۆرەکانی سەردەمی شآی ئێڕاندالە سەرهەڵدانی گەلانی ئێڕاندا ئازاد بوو لە گەرآنەوەی بۆشاری مهاباد لە لایەن خەڵكی ئەو شارە ودەورووبەری شار پێشوازیەکی گەرمی لێکراوبە بنەماڵە وخەڵکی کوردستان شآد بۆوە. بەڵام ئەو ئازادیە زۆری نەخایاند کە بە هاتنە سەرکاری کۆماری ئیسلامی وتووشبونی حیزبی دێمۆکڕاتی کوردستان بە پەتای دووبەرەکی ولێکترازان هەمیسان نەهامەتی رووی دەژیانی ئەو نەمرە کردوە وبە ناچاری رووی لە تاراوگە کوردولە وڵاتی ئاڵمان گیرسایەوە وتا دڵی مەزنەکەی لە لێدان کەوت سەری بۆ هیچ ملهوڕیکی بیانی وناوخۆیی دانەنەواند.\nپەڕتووکی ( ئاڵەکۆک ) خودای ڕآستانی قارەمانێکە کە لە تارمایی مێژووی سەیروسەمەرەی کوردەواریداشوێن بۆخۆی دەدۆزێتەوە.لەو پەڕتووکەدا من راست بێژی سەرەکی هەر ئەو نەمرە دەبینم.کە چی قارەمانە کارتۆنییەکان خۆیان لە ژێر درووشمی درۆزنانەوقەببەدا حەشآردابوو زۆری نەخایاند ئەوانەی کە ببوونە دەمڕاستی خەڵک وهیچیان دەباراندا نەبوو، بە هەزاران خەڵكی بێتاوانی کوردیان لە رۆژهەڵاتی کوردستان بە کوشتداو ئێستێش جێگایان لە ناو کەمپەکانی باشووری کوردستان تەختەپەینە ولۆدەلۆدە دەئاخفن!\nلە پاش رووخانی کۆماری کورد لە شاری مهابادوشەهیدکردنی قازی موحەممەدوهاوبیرەکانی، یەکەم کەس کە هەستی بە زیندووکردنەوە ئەو حیزبەی کردو لە مردن نەجاتیدا نەمرغەنی بلووریان ( رەانی شآد بێ ویادی هەردەم زیندوو) بووکە پشکی شێرانەوبەرپرسنانەی وەئەستۆی خۆی گرت.بۆیە تووشی شکنجەوئازارو٢٥ ساڵ زیندانی هات، بەڵام قەت کۆڵی نەداوئەوەی لە توانایدابووبۆ نەتەوەکەی کۆتایی نەکرد.بە داخەوە ئەوکات وئێستیش کەسانێک لە ناو ئەو حیزبەدارەخنەیان کردو خۆیان بە چەکوش دەزانی وئەوانیدیش بە بزمار.!دەتوانم لەو رێکارەدا ئاماژە بە رۆڵی نەرێنی قاسملوو بکەم. مەڕحومی قاسملوو / د،خ / دەستپێکی ژیانی سیاسی خۆی لە حیزبی توودەدا دەستپێکرد وتا پلەی کومیتە ناوەندیش خۆی پێگەیاند.\nقاسملوولە کاتی نەهێنی بوونی حیزبی دێمۆکڕات دوای رووخانی کۆمار،رووی کردوە وڵاتی / چک / وخوێندنی خۆی تەواو کرد.پاشآن هاتە بەغداودوای ماوەیەک کارلە یەکێک لە ئیدارەکانی دەوڵەتیدا کە بە یارمەتی حیزبی بەعس پێی درابوو خەریکی وانە گووتنەوە بووومانگانەش مووچەیەکی باشی وەردەگرت! بەڵام دواتر بە تۆمەتی سیخۆری بۆ وڵاتی / چک / لە عێڕاق دەردەکرێ وروو لە ئورووپا دەکا. لە دەستپێکی سەرهەڵدانەکانی گەلای ئێراند هەمیسان پەیوەندی بە سەفاڕەتی عێڕاق لە وڵاتی / چک / دەگرێ وداوای کات بۆ بینینی راستەوخۆی دیداری خۆی دەگەڵ سەددام دەکا تا ئیزنی پێ بدرێ چاوپێکەوتنی دەگەڵ ئەنجام بدا. بۆیە پاشآن لە بەر ئەو کارەی دەکەوێتە بەر رەخنەی ئەندامانی دەفتەری سیاسی وپێێ دەڵێن: تۆ دەرکرابووی، چۆن دووبارە توانیت بچیەوە لای سەددام؟ ( سەرچاوەی ئەو چەند رستەیە پەڕتووکی ئاڵەکۆک لە نووسینی نەمرغەنی بلووریان ).\n" قسەی وتار"\nچۆنیەتی دامەزراندنی حیزبی دێمۆکڕات وتواندنەوەی کۆمەڵەی / ژ،کاف / دوای کۆتایی شەڕی دووهەمی جیانی لە وتارەکانی پێشوومدا باس کراوە.پێویست بە دووبارە کردنەوە نییە.تا کاتی سەرهەڵدانی گەلانی ئێڕان حیزبی دێمۆکڕآت ٢ کۆنگرەو کۆنفڕاسێکی گرتبوو.( کۆنگرەی سێی ئەو حیزبە ناروونە بو کۆنفڕانس ناوی دەبرێ). دوای رووخانی شآی ئێڕان بۆ یەکەمجار لە شاەری مهاباد بە بەشداریی ٣١٠ کەس لە ئەندام وکادرەکانی کۆنی ئەوحیزبە کۆنگرەی چواری حیزب بەڕێوە چوو، لەو کۆنگرەیەدا نەمر غەنی بلووریان وەک کەسی یەکەمی حیزب دیاری کرا، بەڵام بە هۆی ئەوەی ماوەیەی ٢٥ ساڵ دەبوو لە زیندانەکانی شآی ئێڕاندا مابۆوە، بە رەزامەندیی خۆی ئەو پۆستە درو بە قاسملوو.هەرچەند لە ناو ساڵۆنی کۆنگرەدا قاسملوو زیز بوو وگووتی من دەچمەدەرێ، بەڵام کەسێکی نزیک لە ئەو بە ناوی مەلاعەوڵا حەسەنزادە / حەیاکی / دێتە پشتی میکڕۆفۆن ولە حالێکدا دەگریا گووتی: دەبێ داوا لە دوکتور قاسملوو بکەین بێتەوە ناو هۆڵی کۆنگرە چون بوونی ئەو زۆر پێویستە.( پاشآن دەرکەوت ئەوئەداو ئەتوارە هەمووی نمایش وفیلم بووە بۆ ئەوەی کەسانی ناڕازی ودژبەری پێ هەڵخەڵێتێنن وپەیوەندیان دەگەڵ حیزبی بەعس وسەددام نەپچڕێنن)!\n" سەفەری مەلا عەوڵاحەیاکی بۆ لای حیزبی بەعس"\nپێش هاتنەوەی قاسملووبۆ شاری مهاباد حیزبی دێمۆکڕات ، بە تایبەت شەخسی قاسملوو پەیوەندیان بە حیزبی بەعس وسەددام هەبووە.کاتێک قاسملوو بوو دەبیری یەکەمی حیزبی دێمۆکڕآتی کوردستانی ئێران وبەستنی کۆنگرەی چوار کۆتایی پێ‌هات. حیزبی دێمۆکڕات بۆ پەیوەندی گرتن دەگەڵ بەعس مەلا عەوڵا دەنێرێتە لای حیزبی بەعس تا رایبگەیەنێ کە قسملوو لە بەر کاروباری حیزبی وبەستنی کۆنگرە خۆی نەیتوانیوە بێتە لاتان، بۆیە منی ناردوە.( ئاڵەکۆک لاپەڕيی ٣٣٨ لە نوسینی غينی بلووریان).\nخوێنەری هوشیاروگەنجی دوورناس بۆ ئەوەی کە تۆش وەک چین وتوێژی من نەسووتێی ونەبی بە خەڵووسی بەرپرس وحیزبی لاپرەسەنی وفریوی درووشم وقسەی قەببە قەببە نەخۆی پێش ئەوەی بیر لە تانەو تەشەرو بەرچەسپی ناڕەوا بکەیەوە بیرلە مێژووی نەتەوەکەت بکەوەو خودای راستان ببینە.حیزبێک بە کە دەستی بیانی دروست بووە وبیانیش تووشی نەهامەتی کردوە،روسەکان بۆ دابەزاندنی هەستی نەتەوەیی خەڵكی کورد لەو بەشە لە وڵات / ژێ،کافیان / تێكقرماند، چون داوای کوردستانێکی سەربەخۆی دەکرد. حیزبی دێمۆکڕاتیان بۆ قوت کردینەوە ووەدوای خودموختاریان خستین وپاشآن دوای ٧٢ ساڵ لە تەمەنی حیزبی ئەوە لە کەمپەکانی باشووری کوردستان ژێڕدەستی دەسەڵاتێكن کە بۆ خۆی تا بینە قا قا نۆکەری داگیرکارە!\nمەلاعەوڵای حەیاکی ئاشق وشەیدای حیزبی بەعس،لە حاجی ئومەڕانەوە دەگەڵ چەند بەرپرسی حیزبی بەعس بە سواری هێلەکۆپتێڕدەچێتەو شآری کەرکوک!ئەوانیش بە تووڕيی پێی دەڵێن: ئەدی بۆ قاسملوو بۆ خۆی ناهاتووە؟!ئەویش دەڵێ کاری زۆر بووبۆیە نەیتوانیوە بۆ خۆی بێ! مەلا حەوڵا لە کەرکوک خواستوویستی حیزب ڕادەگەیەنێ.وپاشآن دەگەرێتەوە شآری مهاباد.\nئێمە دەتوانین خۆمان لە مێژوو بشارینەوە. بەڵام مێژووخۆی ناشآرێتەوە وهەر دەم لە رووبەڕووماندا دەوەستێتەوە. سات وسەودای بازەرگانانی خوێن وخاکی وڵاتی کوردان لە سەردەستی کەسانی نابەرپرسیارو خۆفرۆش پێک دێ. کەسانێ کە لە بێ رەحمی و بێ بەزییدا لە دوژمن لە پێشترن.! خەڵكی ئێمە زۆر فیداکارو بە حورمەتن، ئەوە سەرکردەو دمڕاستی حیزب ومیزبن کە ئەمەگناس نین. مەلا عەوڵای حەسەنزادە / حەیاکی / کۆنە فەقێی سەردەمی شآی ئێڕان لەو سەفەرەی کە کرد بۆ لای بەعسیەکان دیاری بۆ گەل وخوێنی شەهیدانی لە دەست دڕندەکانی بەعسی وەرگرت وهێنایەوە مهاباد تا بیکاتە رێبازی ورێنەیشآندەری پڕۆگڕامی حیزبەکەی بۆ وەرگرتنی خودموختاری بۆ کورد لە ئێڕانی ئاخووندەکان!ئەو ٧ خاڵە دەقی پڕۆژەی حیزبی بەعس وشەخسی سەددام حوسێنە بۆ بەرپرسانی گوێلە مستی حیزبی دێمۆکڕاتی کوردستانی ئێڕان بە رێبەرایەتی قاسملوو!\n" گەڵاڵەی حەوت ماددەیی سەددام حوسێن وحیزبی بەعس بۆ حیزبی دێمۆکڕاتی کوردستانی ئێڕان"\nپێویست بە وەبیرهێنانەوەیە کە شێوەی داڕشتنی ئەو ٧ خاڵە لە ریکاری ئەمر/ دەستور / پێکردن دانراوە. بەوواتایە کە بە زمانێکی زبرداوا لە بەرپرسانی حیزبی دەکا کە ئێوە مەجبورن ئەو سواستانەی ئیـە جێ بە جێ بکەن! لە لای خواروو سرنج بدەنە ئەو ٧ خاڵە وبۆخۆتان بڕیار بدەن.( پەڕتووکی ئاڵەکۆک لاپەڕەی ٣٣٩ لە نوسینی نەمر غەنی بلووریان).\nیەک: دەبێ ! / سرنج بدەنە وشەی دەبێ / دووئەفسەری ئێمە بۆ یارمەتی کردن ودانی پارەوکەل وپەلی / شەڕ / بۆ ئێووە، بێنە لای ئێووە ولاتان بن!\nدوو: دەبێ! دوو ئەندامی دەفتەری سیاسی ئێوە، بێنە لای ئێمە وبۆ گۆڕینەوەی بیروڕا مشاوێرە لای ئێـە بمێننەوە!\nسێ: حیزبی دێمۆکڕات پێویستە زانیاری خۆی لە سەر ئەو هێزانەی ئەڕتەشی ئێڕان کە لە سنورەکانی ئێمە نزیک دەبنەوە یان دێنە سەربازخانەکانی نزیک سنور، بە ئێـمە بدات وژمارەی سەرباز وچەشنی چەک وژمارەی تەواوی بۆ ئێمـە روون بکاتەوە!\nچوار : پێویستە ئێمە لە چەشنی فڕٶکەو هێلەکۆپتێڕەکانی ئەڕتەشی ئێڕان ئاگادار بکات وبڵێ! کەلوپەلی شەڕ، ئەوان لە کام حوکومەتێك دەکڕن! !\nپێنج : حیزبی دێمۆکڕات / دەبێ / ! درووشمی رووخانی رژیمی ئاخووندی بدا وبیکاتە رێکار!\nشەش: حیزبی دێمۆکڕات / دەبێ / پێش بە کوردەکانی باشووری کوردستان بگرێ وڕێگا نەدا ئەوان لە سنوری عێڕاق نزیک ببنەوە ولە خاکی ئێرانەوە بین دژی عێڕاق شەڕ بکەن!\nحەوت : حیزبی دێمۆکڕات / دەبێ / ! چۆنیەتی پەیوەندیی رژیمی ئێڕان لە گەڵ وڵاتانی دەرەوە بۆ ئێمە روون بکاتەوە و ناوی ئەو وڵاتانە بۆ ئێمـە بدا وبڵێ، کە چەکیان لێدەکڕێ، هەروەها چەشنی چەکەکانیش بۆ ئێمـە دیاری بکا!\nکاتی خوێندەنەوەی ئەو خاڵانە لە لای مەلا عەوڵای حەسەنزادە / حەیاکی / ،قاسملوو سەری داخستبوو وهیچی نەدەگووت! هەڤاڵانی دیکەش جگە لە مەلا عەوڵا ئارەقەی شەرمیان لە سەر روخساری نیشتبوو.بەڵام خاڵەکانیان پەسەند کرد!منیش کۆبوونەوەکەم بە جێ هێشت وولە بەر دەرگای هۆدەی کۆبوونەوە سەرم سووڕآندو رووم دە جەلیل گادانی کرد وگووتم:کاک جەلیل تۆ ماوەیەک زیندانیت لە سەردەمی شآدا کێشاوە وخەباتت کردوە، تۆبۆئەو خاڵانەت لە لا پەسەندە؟!\n(ئەو بابەتە لەسەر ناوەرۆکی ئاڵەکۆک درێژەی دەبێ).\nکوردستانپۆست: نۆستالۆژیا یان نۆستالجیا (بە ئینگلیزی: nostalgia) وشەیەکی یۆنانی کۆنە و ئاماژە بۆ ئەو ئازار و ناخۆشییانە دەکات کە نەخۆش دووچاری دەبێت بەهۆی سۆزی گەڕانەوەی بۆ ژینگەکەی خۆی و ترس لەوەی نەتوانێت بگەڕێتەوە بۆ ڕابردووی شوێن و ژینگە بنەڕەتییەکەی، ئەم زاراوەیە بە مانا مەجازییەکەی، واتە گەڕانەوە بۆ ڕابردوو یان سۆز بۆ ڕابردوو، ...\nکوردستانپۆست زۆر گەڕا ئەو کتێبەی بە کوردی نە نێتدا نەدۆزییەوە، ناچار کتیبەکەی بە زمانی فارسی وەرگرت و خستییە نێو کتێبخانەی کوردستانپۆستەوە\nکاروانی مێژوومان بۆ ناگاتە ئامانج؟\nرۆژنامەی گاڕدیەن ئاوای نووسیوە\nئەنجومەنی نیشتمانی کوردی ئێران (ئە، نە، کە، ئێران)\n(دەنگدراوە: 3 . زۆرباشە: 3/5)


زانکۆی پۆلیتەکنیکی سلێمانی ٦ کورسی خوێندن بۆ رۆژنامەنووسان تەرخان دەکات – زانکۆی پۆلیتەکنیکی سلێمانی\nئیمەیل | گوگل درایڤ | کلاسڕووم | ڤیدیۆ کۆنفرانس | پۆرتاڵى ئەلیکترۆنى E-PORTAL | گووگل سکۆلەر | پرۆفایلى مامۆستا | گۆڤارى زانکۆ\nپه‌یامى سه‌رۆكى زانكۆ\nدید و په‌یامى زانكۆ\nسەرۆکەکانی زانکۆ لە ساڵی ١٩٩٦ وە\nمێژوو و كورته‌ى زانكۆ\nسرودی زانکۆی پۆلیتەکنیکی سلێمانی\nنوسینگەی سەرۆکی زانکۆ\nڕاگەیاندن و چالاکییەکان\nووردبینی و چاودێری\nکاروباری زانستی و خوێندنی باڵا\nزانستی و خوێندنی باڵا\nبەکارخستن و راهینانى تەکنیکى و پیشەیی\nدڵنیای جۆری و پرۆگرامەکانی خوێندن\nڕاهێنان و پەرەپێدانى تواناکان\nتەکنەلۆجیای زانیاری و ئامار\nکاروباری کارگێڕی و دارایی\nسەنتەری رۆشنبیری و کۆمەڵایەتی\nدبلۆم و بەکالۆریۆس\nپەیمانگای تەكنیكی سلێمانی\nمامانی و لە دایك بوون\nپەیمانگای تەکنیکی کەلار\nسارکردنەوە و هەواسازی\nپەیمانگای تەكنیكی چەمچەماڵ\nپەیمانگای زانستی كۆمپیوتەر\nپەیمانگای تەكنیكی هەڵەبجە\nپەیمانگای تەكنیكی دوكان\nپەیوەندییەگشتییەکان و بازاڕگەری\nپەیمانگای تەكنیكی بەكرەجۆ\nپیشەسازی خۆراک و کۆنترۆڵی جۆری\nباخدارى و دیزاینى دیمەنی سروشتی\nپەیمانگای تەكنیكی دەربەندیخان\nكۆلێژی تەكنیكی ئەندازیاری\nنەوت و وزه\nكۆلێجی تەكنیكی كارگێری\nدارایى و ژمێریارى\nپەیوەندیە گشتیەکان و بازاڕگەرى\nكۆلێجی تەكنیكی تەندروستی\nکۆلێجی تەکنیکی ئینفۆرماتیک\nكۆلێجی تەكنیكی زانستە پراکتیکییەکان\nسەرچاوەسروستییەکان و زانستی ژینگە\nسەنتەری ئای تی IT\nناوەندی گەشەپێدان بۆ کار\nکۆڤاری توێژینەوەی کارەکی کوردستان\nکۆڤاری پەیامی تەکنیکی\nماستەر نامەو تێزی دکتۆرا\nزانکۆی پۆلیتەکنیکی سلێمانی ٦ کورسی خوێندن بۆ رۆژنامەنووسان تەرخان دەکات\nبەشی تەکنیکی میدیای کۆلێجی تەکنیکی کارگێریی، لەزانکۆی پۆلیتەکنیکی سلێمانی، ٦ کورسی خوێندن بۆ رۆژنامەنووسان تەرخان دەکات، ھەر رۆژنامەنووسێک خوازیارە لە بەشی تەکنیکی میدیا بخوێنێت، دەتوانێت بە رەچاوکردنی مەرج و رێنماییەکان، فۆرمی تایبەت بە خوێندن لە ھۆبەی تۆمارگای کۆلێجی تەکنیکی کارگێریی وەربگرێت.\nدەربارەی مەرج و رێنماییەکان، پرۆفیسۆری یاریدەدەر د.حەکیم عوسمان راگریی کۆلێژی تەکنیکی کارگێریی، زانکۆی پۆلیتەکنیکی سلێمانی، رایگەیاند: خوازیار دەبێت نمرەی بروانامەی ئامادەیی لە ٦٥% کەمتر نەبێت، بۆ دەرچوانی پەیمانگاش، تەنھا نمرەی پەیمانگایان بۆ ئەژمار دەکرێت و دەبێت لە ٦٥% کەمتر نەبێت.\nوتیشی: دەبێت خوازیار تەمەنی لە ٣٥ ساڵ زیاتر نەبێت و پشتگیریی دامەزراوەی میدیایی یان ئەو ناوەندەی راگەیاندنەی کاری تێدادەکات پێشکەش بکات بە جۆرێک کە ماوەی کارکردن و بواری کارەکەی تێدا دیاریکراوبێت، مەرجیشە راگەیاندکار لانیکەم ئەزمونی ٣ ساڵ کارکردنی لە راگەیاندن ھەبێت و بە دۆکۆمێنت بیسەلمێنێت.\nراگریی کۆلێژی تەکنیکی کارگێریی ئاماژەی بۆ ئەوەشکرد، ئارەزوومەندان دەتوانن لەسبەینێوە سەردانی زانکۆ بکەن بەمەبەستی وەرگرتنی فۆرم.\nپرۆفیسۆری یاریدەدەر د.حەکیم عوسمان ئاماژەی بەوەشکرد، تەرخانکردنی ئەو کورسیانە بۆ رۆژنامەنووسان، دەرفەتێکە بۆ راگەیاندکاران بۆ ئەوەی بە شێوەیەکی ئەکادیمی ئاشنابن بە زانستی راگەیاندن و بتوانن بروانامەی زانکۆ لە بەشی تەکنیکی میدیا بەدەست بھێنن.\nوەزارەتى خوێندنى باڵا: ئەو خوێندکارانەى لە زانکۆکانى دەرەوە دەگەڕێنەوە پێوستە پابەندى ڕێککارە تەندروستیەکانى تایبەت بە (کارەنتین) بن\nبمشاركة رئيس جامعتنا, عقد ندوة احتفالیة اللإتحاد العربي للتنمية المستدامة والبيئة\nئاگادارى بۆ بەشداربووانى خولى ٣ ى پەرەپێدانى تواناکانى مامۆستایان(ڕێگاکانى وانەوتنەوە)\nبه‌ڕێوه‌به‌رایه‌تییه‌كانی زانكۆی پۆلیته‌كنیكی سلێمانی بناسه\nزانکۆى پۆلیتەکنیکى سلێمانى لە ٦ خولەکدا\nئه‌رشیفه‌کان مانگێک دیاری بکه ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 ئاب 2016 ته‌مموز 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015 كانونی یه‌كه‌م 2014 تشرینی یه‌كه‌م 2014 ئه‌یلول 2014\nپۆرتاڵى ئەلیکترۆنی e-Portal\nCopyright © 2015 Sulaimani Polytechnic University, IT Centre


م. فەتحوڵڵا گولەن بۆ ئاژانسی ڕیگنۆمی ڕووسی: ترسی هەڵگیرسانی جەنگی جیهانی سێهەمم هەیە - وێب سایتى فتح لله گوله‌ن.\nم. فەتحوڵڵا گولەن بۆ ئاژانسی ڕیگنۆمی ڕووسی: ترسی هەڵگیرسانی جەنگی جیهانی سێهەمم هەیە\nم. فەتحوڵڵا گولەن لە دوا دیمانەی ڕۆژنامەوانیدا لەگەڵ ئاژانسی ڕێگنومی ڕوسی باسی لە سوریا و رۆژهەڵاتی ناوەڕاست و کێشەی کورد لە تورکیا و بارودۆخی تورکیا بە گشتی کرد\nئەمە بەشێکە لەو ڕێپۆرتاژەی لەگەڵ ئاژانسی ڕێگنومی ڕوسی ئەنجام دراوە\nپرسیار: سیاسەتی تورکیا لە سوریا و ڕۆژهەڵاتی ناوەڕاست چۆنی دەبینی؟ گەر لە گۆشەنیگای پەیوەندیەکانی نێوان ڕوسیا و تورکیا بڕوانیت داهاتوو چۆن دەبینی؟\nگولەن: کاتێک سەیری پێشهاتەکانی تورکیا و ناوچەکە دەکەم ترسی ئەوە دامدەگرێت کە جەنگی جیهانی سێهەم ڕوبدات. لەبەر ئەوەی ئەم دونیایە لەسەر بەرژەوەندی تایبەت بونیاتنراوە و لە خاڵێکدا کە ئەم بەرژەوەندیانە بە یەکدا دەدەن ئیدی کۆبونەوە لەسەر خاڵی هاوبەش ئەستەم دەبینرێت\nئەوەی لە سوریادا دەیبینین سەرەتا وەک بزوتنەوەیەک کە داوای دیموکراسی و مافەکانی مرۆڤ و ئازادی دەکات دەستی پێکرد، بەڵام دواتر سوریا چاوی لە دەستێوەردانی دەرەکی پۆشی و کێشەکە وەک گرێ کویرەی لێهات. برینێکی بچوک گەورە بوو تا وەکو گارگرینی لێهاتوو کیشەی وڵاتێکی ٢٠ ملیۆن کەسی وەک کیشەی هەموو دونیای لێهات.\nهەموو کەس حاڵی ئەو ژن و منداڵ و پیر و پەکەوتانە باش دەزانێت کە لە ڕێگەی کۆچی ئەوروپادا چیان لێبەسەر دێت.\nکات ڕاستی قسەکانی شەهید سەعید ڕەمەزان ئەلبوتی بۆ هەموو لایەک دەرخست. بوتی پێی وابوو کە پڕۆسەی بە دیموکراسی کردنی سوریا دەبێت بە پەلە ئەنجام نەدرێت و بە پێی تێپەڕینی کات جێبەجێ بکرێت.\nترسی ئەوەی هەبوو کە هەر هەوڵیک بۆ گۆڕینی کاربەدەستانی وڵات شەڕێکی ناوخۆی لێدەکەوێتەوە. منیش لای خۆمەوە هەر کاربەدەستێکی تورکیا هاتبێتە ئێرە ئەم قسانەم پێ وتووە. هەروەها لەم قسانەی ئەلبوتی ڕەحمەتیش ئاگادارم کردنەوە. تەنانەت نامەیەکی ناردبوو بە دەست و خەتی خۆی، ئەو نامەیەشم پشانی زۆرێک لە کاربەدەستانی تورکیا دا.\n'' گوێیان لە تێبینیەکانی ئێمە نەگرت دەربارەی سوریا"\nسەردەمانێک کاربەدەستانی تورکیا پەیوەندی باشیان لەگەڵ بەشار ئەسەد هەبوو. دەیانتوانی ئەسەد هان بدەن بۆ ئەوە بە شیوازێکی دیموکراسیانە لە هەڵبژاردنەکانی سوریادا خۆی هەڵبژێرێت و دەربچێت. سوریا پەیوەندی بازرگانی و سیاسی و کۆمەڵایتی باشی لەگەڵ تورکیا هەبوو، دەتوانرا لەو ڕێگەیەوە سوریا وردە وردە بەرەو وڵاتێکی دیموکراسی و خۆشگوزەرانتر ببردرێت. بەڵام ئەوان وتیان 'ئێمە لە مەلایەکەوە فێری سیاسەتی دەرەوە ببین؟' و هەر بۆیە بایەخیان بەم قسەیە نەدا.\n'' پێدانی چەک بە گروپە جیهادیەکانی سوریا برینەکەی کرد بە گارگرین"\nگەر کێشەکانی سوریا لە سەرەتاوە بە شیوەیەکی بابەتیانە و بە ڕاویژ لەگەل مرۆڤەکاندا هەوڵی چارەسەری بدرایە دەتوانرا چارەسەر بکرێت. بەڵام لەبەر ئەوەی بە بێ ئاگای و بە نەزانانە هەوڵی چارەسەری کێشەکایان دا مەسەلەکە شێوازێکی ئاڵۆزتری وەرگرت. کاتێک دەستیان دایە ئەوەی چەک بدەن بە گروپە ئۆپۆزسیۆنەکانی سوریا ئیدی برینەکە وەک گارگرینی لێهات. تەواوی ئەو هەلانە بە هەدەر درا کە سوریا بەرەو وڵاتێکی دیموکراسی بڕوات. باجی ئەم هەڵانە ئەو مرۆڤە هەژارانە دەیدەن کە ئێستا لە کەمپەکان ژیان بەسەر دەبەن و لە ڕێگای کۆچی ئەوروپادا توشی چەندین کێشە و چەرمەسەری دەبن.\nلە باری ئێستادا تەنیا شت کە دەتوانرێت بکرێت ئەوەیە زۆر پێرفێکتیزمانە مامەڵە نەکەین و ڕێگە چارەیەک بدۆزینەوە کە ئەو خوێنەی دەڕژێنرێت بوەستێنرێت و ئاهێک بە بەری مرۆڤە بێ گوناحەکاندا بهێنینەوە. بۆ ئەم مەبەستەش پیویستە کۆمەڵگەی نێودەولەتی هەوڵیکی زۆر بدات و ویژدان و هەستی مرۆڤایەتی بخرێتە گەڕ. وەک چۆن ئەمەریکا لە مەسەلەیەدا دەستێکی باڵای هەیە بە هەمان شێوە ڕوسیا فاکتەرێکی گرنگی هاوسەنگیە لەم مەسەلەیەدا و پێویستە هەردولا لەگەڵ یەکدا دیالۆگ ئەنجام بدەن.\nبە پیچەوانەی ئەمە هەر شتێکی تر جێی نیگەرانی منە. ئەو چەکانەی لە ڕابردودا بەکار دەهات لە ڕابردودا ماوەتەوە، ئێستا بارودۆخەکە گۆڕاوە. گەر جەنگی جیهانی سێهەم ڕوبدات ئەو نیوەی دونیا دەفەوتیت، خودا بمانپاریزێت. هەر وەک بەرتراند روسڵ دەڵێت: جەنگی جیهانی یەکەم فڵان شت ڕویدا، جەنگی جیهانی دوەمیش بە هەمان شیوە فڵان شت ڕویدا، لە جەنگی جیهانی سێهەمدا کەسی کوژراو لە گۆڕدایە و ئەوەشی ئەوی کوشتوە دەچێتە نەخۆشخانە لە بەشی چاودێری چڕ داخڵ دەکرێت. هەر بۆیە پێویستە تا دوا ڕادە سوود لە ڕێکارە دیپلۆماسیەکان وەربگیرێت.\nپرسیار: باس لەوە دەکرێت کە لە سیاسەتی تورکیادا وەرچەرخانێک هەیە.بە هەزارەها مرۆڤ لەلایەن سیاسەتمەدارانەوە دەخرێنە زیندان و هاوڵاتیە کوردەکان دوچاری فشاری ناڕەوا دەبنەوە. ئێوە دەربارەی ئەمانە چی دەڵێن؟ پێت وایە چارەسەری کورد لە تورکیادا چۆن دەبێت؟\nگولەن: من ساڵی ٢٠٠٦ ڕێچارەیەکم دا بە کاربەدەستانی تورکیا سەبارەت بە چارەسەری کێشەی کورد لە تورکیادا بەڵام بە داخەوە گوییان پێنەدا.\nگەر ئەو هاوڵاتیان بیانتوانیایە بە زمانی دایک بخوێنن و مافە کەلتوریەکانیان پێبدرایە، داواکاریەکانیان لە چوارچیوەی مەشروعیەتدا جێبەجێ بکرایە، هاوڵاتیانی ئەو ناوچەیە لە ڕوی ئابوریەوە خزمەت بکرانایە، مامۆستا و پۆلیس و دادوەر و داواکاری گشتی بە سۆز و ڕەحم خەڵکی ئەو ناوچانەیان لە ئامێز بگرتایە ئەوا گەنجی ئەو ناوچانە نەدەچونە شاخ. قۆناغی چارەسەری ئاشتی تا ئێستا نەمانزانی ماهیەتی چیە و چاویان لەوە پۆشی کە ناو شارەکان بکرێت بە جبەخانەی چەک. دواتر لەبەر هۆکاری سیاسی قۆناغەکە تێکچوو، پاشان هێزە ئەمنیەکان بە مەبەستی پاک کردنەوەی ئەو ناوچەیە لەو چەکانە بە چەکی قورسەوە چونە ناو شارەکان و کۆڵانەکان وەک ناوچەی جەنگی لێهات و بە هەزاران هاوڵاتی مەدەنی ستەم دیدە بوون.\nلە سوریا یان لە عێراقدا بە نیسبەت کورد و ئێتنیکەکانی تری ئەو وڵاتانە ڕێگە چارەی گونجاو ئەوەیە مافە کەلتوریەکانیان پێبدرێت، لەو ناوچانەدا سەرمایە بە گەڕ بخرێت و خزمەتیان بکرێت، دەوڵەت ئەو هاوڵاتیانە بە هاوڵاتی خۆی بزانێت، هەروەها مافی نوێنەرایەتی خۆیان پێبدات، لە چوارچێوەیەکی مەشروعدا داواکانی تریان جێبەجێ بکات.\nپرسیار: داعش ڕێکخراوێکە زیان بە سەقامگیری ناوچەکە دەدات، دەربارەی ئەمە چی دەڵێن؟ چۆن لە داعش ڕزگار ببین و بەرەنگاری ببینەوە؟\nوەڵام:بۆ بەرەنگاربونەوەی ڕێکخراوە ڕادیکاڵەکانی هاوشیوەی داعش پێویستە مەسەلەکە لە بنەچەوە چارەسەر بکەین. مەسەلەکە دوو ڕوی هەیە یەکەمیان ڕویەکی دینی و ڕوی دوەمیان لە سیاسی، ئابوری، کۆمەڵایەتی و دەرونی پێکدێت. گەر تەنیا کێشەکە لە دیندا کورت بکەینەوە ئەوا لە شوێنی خۆماندا فەڕتەناش دەکەین و ناتوانین بڕۆینە پیشەوە.\nوەک چۆن بەشێک لە چارەسەری ئەم کێشەیە لە ملی موسوڵمانانە، بەشێکی تری لە ملی دەوڵەتان و میلەتەکانی ئەو دەولەتانەیە کە ئەم رێکخراوانەی لێهەڵدەقوڵێت.\nلەلایەک کۆمەڵێک دەولەت هەیە کە فشار دەخاتە سەر هاوڵاتیانی و ئازادیان لێزەوت دەکات و بە دادپەروەریانە مامەڵەیان لەگەڵ ناکات و یاسا پەیڕەو ناکات. ئەم جۆرە مامەڵەیە هاوڵاتیان بێ ئومێد دەکات و ڕی خۆش دەکات بۆ ئەوەی بکەونە داوی ڕێکخراوە تیرۆرستیەکانەوە.\nڕێکخراوێکی شەڕەنگێزی وەک داعش هەیە، کۆمەڵەیەک چەتەن، بەڵام لەملاو لەولاوە چەکیان بۆ ڕەوانە دەکرێت و ڕێگە دەدرێت گەنجان ڕاکێشنە ناو ڕیزەکانیانەوە و لە ڕێگای ئینتەرنێتەوە ڕێکلام بۆ خۆیان دەکەن و نەخۆشەکانیان لە نەخۆشخانەکان چارەسەر دەکرێن و سەرکردەکانیان دەستگیر دەکرێن و پاشان ئازاد دەکرێن. ئەندامەکانی بزاڤی خزمەت لە تورکیادا دەخرێنە زیندان و بە حەشحاشی و تیرۆرست ناودەبرێن، بەڵام هەمان شت بەرامبەر ئەم ڕێکخراوە ناوترێت و ئەنجام نادرێت.\n"داعش زیانێکی گەورە لە موسوڵمانانی سوننی دەدات"\nئەو وڵاتانەی کە کەمینەیەکی موسوڵمان تێیاندا دەژی بە تایبەتی لە ڕۆژئاوا پیویستە لە کردار و گوفتاریاندا ڕەچاوی هەستی موسوڵمانان بکەن و شتێک نەکەن کە دڵیان برەنجێنن. گەر پشتیوانی زۆرێک لە موسوڵمانان بەدەست نەهێنیت ئەستەمە لە بەڵای ئەم تیرۆرە ڕزگارمان ببێت. خۆی لە ڕاستیشدا زۆرێک لە قوربانیانی ئەم ڕێکخراوە تیرۆرستیانە هەر موسوڵمانەکانە. داعش بە ناو پارێزگاری لە مافی موسوڵمانە سونیەکان دەکات، بەڵام قوربانیەکانی زۆربەیان موسوڵمانە سونیەکانن و لە نێوانیشیاندا کوردەکانی باکوری عێراق. گەر بە گشتی سەیری بکەین دەبینین داعش زیانی بە ناوچە سونیەکانی جیهانی ئیسلامی گەیاندوە.\nگەر چارەسەری کێشەکە لە بنەچەوە نەکەین، ئەوا گەر یەکێکیانمان لەناو برد یەکێکی تر سەر هەڵدەدات لەولاوە. تا دوێنێ بوو باس لە ئەلقاعیدە دەکرا، کاتێک باس لەوە دەکار کە خراوەتە ژێر کۆنتڕۆڵەوە و بەرتەسک کراوەتەوە، لەولاوە داعش پەیدا بوو. لەولاشەوە بۆکۆ حەرام هەیە کە جەلادێکی جیاوازە لە داعش. بانگەشەی ئەوە دەکەن بە کوشتنی مرۆڤەکان دەچنە بەهەشت و بەم درۆ گەورەیە گەنجەکان هەڵدەخەڵەتینن.\nئەمە درۆیەکی هێندە گەورە و شاخدارە وەک چۆن گەنجەکەن دەکات بە وەحش لە هەمان کاتدا لەکە لە چوارچێوەی درەخشاوی ئیسلام دەدات و وا لە مرۆڤەکان دەکات لە موسوڵمانان بترسن.\nئێمەی موسوڵمان نابێت ئەم مەسەلەیە بەوە پەردەپۆش بکەین کە بڵێین داعش دەسیسەی دەوڵەتانی دەرەوە و دەزگا هەواڵگریەکانە. چونکە ئەم ڕێکخراوانە بەڵینی زۆر دەدات بە گەنجان و پەلکێشی ڕیزەکانی خۆیانی دەکات.\nپرسیارەکە ئەوەیە داعش چۆن دەتوانێت گەنجانمان پەلکێشی ڕیزەکانی دەکات؟\nئایا ئێمە توانیومانە گەنجەکانمان پەروەردە بکەین و بە باشتی پێیان بگەیەنین؟\nلە قورئانی پیرۆزدا باس لەوە دەکرێت کە کوشتنی مرۆڤێکی بێتاوان هاوشێوەی کوشتنی هەموو مرۆڤەکانی سەر زەویە. پێغەمبەری ئازیزمان باس لەوە دەکات کە لە کاتی جەنگیشدا نابێت کەسانێک بکوژرێن کە چەکیان پێ نیەو شەڕ ناکەن بە تایبەت ژنان و منداڵان. خودا لە قورئاندا دەفەرموێت " ئێمە رێزمان لە بەنی ئادەم گرتوە." هەموو مرۆڤێک بایەخی پێدەدرێت لەبەر ئەوەی مرۆڤە. خودا باس لەوە دەکات کە مرۆڤەکان بۆ ئەوەی یەکتری بناسن بە شیوازی جیاواز لە یەکتر دروستی کردون. جیاوازی ئێمە نیشانی دەوڵەمەندی ئێمە، ئایا ئێمە توانیومانە ئەمە لە گەنجەکانمان بگەیەنین؟\nئێمە نازانین داعش تا چەندە ڕاستگۆیە لەگەڵ ئەو شتانە کە بانگەشەی بۆ دەکات. بەڵام دەتوانین پیشبینی ئەوە بکەین کە زۆرێک لە گەنجەکانی ئەو ڕێکخراوە هەڵخەڵەتێنراون و وا پیویست دەکات سەرچاوەکانی ئەو هەڵخەڵەتاندنە لە دیندا بدۆزینەوە و چارەسەری بکەین. پێم وایە هەندێک لە گەنجەکان لە بەر ئەوەی نازانن موسوڵمانێتی راستەقینە چیە بۆیە بەم گروپانە هەڵدەخەڵەتێن. بە بانگەشە و بەڵێنەکانی ئەم گروپانە هەڵدەخەڵەتێن و دەچنە ڕیزەکانیەوە و بە بێ ئەوەی بە خۆیان بزانن گەورەترین زیان بە ئاینی ئیسلام دەگەیەنن.\nدەبینین ئەم ڕێکخراوانە بە شیوەیەکی گشتگیر لە ئاین ناڕوانن و تێڕوانینێکی هەڵەیان بۆ ئاین هەیە. نازانن هۆکاری هاتنە خوارەوەی ئایەتەکانی قورئان چیە و بارودۆخی کۆمەلایەتی و سیاسی ئەو کاتە نازانن کە ئەو ئایەتانەی تێدا دابەزیوە.\nئەمە بە هەمان شێوە بە نیسبەت حەدیسەکانی پێغەمبەرەوە ڕاستە. گرنگە لە ڕۆحی قورئان و سونەت تێبگەین و بەو شێوەیە مامەڵە بکەین. ئیسلام زۆر شتی لەو سەردەمەدا بە نمونە وەک کۆیلایەتی وردە وردە هەڵگرتوە و زیندوکردنەوەی هەندێک بابەت کە لەو سەردەمەدا هەڵگیراوە پیچەوانەی ڕۆحی ئیسلامە.\nهەروەک عەبدوڕەحمان عەزام لە کتێبی 'ڕیسالەی ئەبەدی' دەڵێت تەواوی شەڕەکانی پێغەمبەر و موسوڵمانە یەکەمینەکان شەڕی بەرگریکردن بوون لە خۆیان. گەر لەمە تێنەگەین ئەوا تەواوی ئەو ئایەت و حەدیسانەی باسی جەنگ دەکەن بە ئاسانی دەتوانرێت بەلاڕێدا ببردرێت.\n" لە ڕێگەی پەروەردەوە دەتوانین زۆرێک لە کیشەکان چارەسەر بکەین"\nبۆ ئەوەی بتوانین قورئان و سیرە و ڕۆحی ئاینی ئیسلام لە گەنجەکانمان بگەیەنین ئەوا دەبێت ڕێگای پەروەردە بگرینە بەر. لە ڕێگای پەروەردەوە زۆرێک لە کیشەکان بە تێپەڕینی کات چارەسەر دەبن.\nبەها دیموکراسیەکان، ڕێزگرتن لە مرۆڤ، ڕێز لە ژیان، بایەخدان بە هەموو مرۆڤ شتانێکن کە دەبێت لە وانەکانی خوێندنگەکاندا بخوێنرێت.\nگەر بیر لە چارەسەرێکی کورتخایەنیش بکەینەوە ئەوا یەکگرتنی ڕوسیا و ئەمەریکا لە دژی ئەو گروپانە گرنگی خۆی هەیە. ئەم دوو وڵاتە دەتوانن ڕێگە بەوە بگرن کە گەنجەکان نەچنە ڕیزەکانی ئەو گروپانەوە و نەهێڵن برینەکە بەرەو برینێکی بێ چارەی شێرپەنجەیی بچێت.


بارەگای بارزانی سەرەخۆشی لە عەبدولباست بالیسانی دەكات\nMON, 11 FEB 2019 09:25 | KDP.info\nبەڕێز شێخ عەبدولباست بالیسانی\nبە داخەوە هەواڵی كۆچی دوایی دایكی بەڕێزتانمان پێگەیشت.\nهاوبەشی خەمی بەڕێزتان و خانەوادەكەتانین و سەرەخۆشی ئاڕاستەی ئێوە و خزم و دۆست و ئاشنایانتان دەكەین.\nلە خودای گەورە داواكارین ئارامی و دڵنەوایی بە هەموو لایەك ببەخشێت و خوالێخۆشبوو بە بەهەشتی بەرینی خۆی شاد بكات.


هەولێر و بەغدا لە ڕێككەوتن نزیك بوونەتەوە\n:: PM:05:40:14/08/2019 \nدوای كۆتایی هاتنی پشووەكانی جەژن شاندێكی هەرێمی كوردستان سەردانی بەغدا دەكات و لەسەر پرسی مادەی 140 و پێشمەرگە و نەوت و بودجە گفتوگۆ دەكەن و لە ڕێككەوتنی كۆتایی نزیك بوونەتەوە.\nئەمڕۆ چوارشەم 14ـی ئاب، دانا جەزا ئەندامی ئەنجوومەنی نوێنەرانی عێراق لە فراكسیۆنی پارتی بە "وشە"ـی ڕاگەیاند، دوو لیژنە لە نێوان بەغدا و هەولێر پێكهێندراوە یەكێكیان تایبەت بوو بە مادەی 140 و پێشمەرگە لیژنەیەكیش تایبەت بە پرسی بودجە و نەوت، پێشتر لیژنەكان لە هەولێر كۆبوونەوەیەكیان كردووە كە وەزیرانی دارایی و نەوتی عێراق و چەند بەرپرسێكی تر بەشداربوون، بڕیارە دوای جەژنیش لە بەغدا جارێكی تر ئەو لیژنەیە كۆببنەوە بۆ گفتوگۆكردنی زیاتر لەسەر ئەو پرسانە.\nئەندامەكەی ئەنجوومەنی نوێنەران گوتی، كۆبوونەوەكە تەواوكاری كۆبوونەوەكانی ترە و گفتوگۆ لەسەر وەردەكاری رێككەوتنەكان دەكەن و ئەگەری زۆرە بەو نزیكانە رێككەوتن لەسەر ئەو پرسانە بكرێت، چونكە هەردوو لایەنی حكوومەتی عێراق و هەرێمی كوردستان ئامادەییان نیشانداوە بۆ چارەسەركردنی كێشەكانیان.\nبەپێی زانیارییەكانی "وشە" دوای سەردانی شاندەكەی هەولێر بۆ بەغدا و گەڕانەوەیان بۆ هەولێر بڕیارە شاندێكی حكوومەتی عێراق سەردانی هەولێر بكات و دواین گفتوگۆ لەبارەی پرسە هەڵواسراوەكانەوە بكەن و دواتر رێككەوتنی هەردوولا ڕابگەیەندرێت.\nلەبارەی ڕێككەوتنی نێوان بەغدا و هەولێر ئەو پەرلەمانتارە گوتی، رێككەوتنی نێوان بەغداو هەولێر زۆر نزیكە، چونكە چەند وردەكارییەكی ماوە لەسەر میكانیزمەكان كە چۆن نەوت رادەست بكرێت و بودجەی هەرێمی كوردستان جێگیر بكرێت و دۆخی ناوچە جێناكۆكەكان یەكلا بكرێتەوە.